
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1906 

15 Ιουλίου 2014 


ΑΠΟΦΑΣΕΙ Σ 

Αριθμ. 35531/ΔΙΟΕ 596 

Έγκριση του Κανονισμού Προμηθειών, Παροχής Υπηρε¬ 
σιών, Ανάθεσης Μελετών και Εκτέλεσης Έργων της 
Ανώνυμης Εταιρείας με την επωνυμία «ΠΑΡΑΚΤΙΟ 
ΑΤΤΙΚΟ ΜΕΤΩΠΟ ΑΈ.» 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

α. Του άρθρου 16 παρ. 10 του Ν. 4146/2013 (ΦΕΚ Α' 
90) «Διαμόρφωση Φιλικού Αναπτυξιακού Περιβάλλοντος 
για τις Στρατηγικές και Ιδιωτικές Επενδύσεις και άλλες 
διατάξεις». 

β. Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ Α' 112). 

γ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ. του π.δ. 178/2000 «Οργανισμός του Υπουργείου Εθνι¬ 
κής Οικονομίας» όπως ισχύει (ΦΕΚ Α'65). 

ε. Του π.δ. 118/2013 «Τροποποίηση του π.δ. 85/2012 
(Α'141)-Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ Α' 152). 

στ. Του πδ 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 134). 

ζ. Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 153). 

η. Της με αριθμ. 34658/4.7.2014 κοινής απόφασης 
του Πρωθυπουργού και του Υπουργού Ανάπτυξης και 
Ανταγωνιστικότητας με θέμα «Ανάθεση αρμοδιοτήτων 
στους Υφυπουργούς Ανάπτυξης και Ανταγωνιστικότη¬ 
τας» (ΦΕΚ Β' 1825) 


2. Την πρόταση της εταιρείας «ΠΑΡΑΚΤΙΟ ΑΤΤΙΚΟ ΜΕ¬ 
ΤΩΠΟ ΑΈ.» που διατυπώνεται στα υπ’ αριθμ. 8/21-2-2014 
και 10/14-5-2014 πρακτικά του Δ.Σ. αυτής. 

3. Την υπ’ αριθμ. 7/2014 Γνώμη της Ενιαίας Ανεξάρτη¬ 
της Αρχής Δημοσίων Συμβάσεων (Ε.Α.Α.ΔΗ.ΣΥ.). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο πρώτο 

Εγκρίνουμε τον Κανονισμό Προμηθειών, Παροχής 
Υπηρεσιών, Ανάθεσης Μελετών και Εκτέλεσης Έργων 
της Ανώνυμης Εταιρείας με την επωνυμία «ΠΑΡΑΚΤΙΟ 
ΑΤΤΙΚΟ ΜΕΤΩΠΟ ΑΈ.» που έχει ως εξής: 

ΚΑΝΟΝΙΣΜΟΣ ΠΡΟΜΗΘΕΙΩΝ, ΠΑΡΟΧΗΣ ΥΠΗΡΕΣΙΩΝ, 
ΑΝΑΘΕΣΗΣ ΜΕΛΕΤΩΝ ΚΑΙ ΕΚΤΕΛΕΣΗΣ ΕΡΓΩΝ 
Της Ανώνυμης Εταιρείας με την επωνυμία 
«ΠΑΡΑΚΤΙΟ ΑΤΤΙΚΟ ΜΕΤΩΠΟ ΑΈ.» 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Αντικείμενο 

1. Αντικείμενο του παρόντος Κανονισμού αποτελεί ο 
καθορισμός των αρχών και διαδικασιών για την ανάθεση 
συμβάσεων από το Νομικό Πρόσωπο Ιδιωτικού Δικαίου 
με την επωνυμία «ΠΑΡΑΚΤΙΟ ΑΤΤΙΚΟ ΜΕΤΩΠΟ Α.Ε.», 
στο πλαίσιο των δραστηριοτήτων του, καθώς και των 
κανόνων παρακολούθησης και εκτέλεσης των συμβά¬ 
σεων αυτών. 

2. Ο παρών Κανονισμός εκδίδεται κατ’ εξουσιοδότηση 
των διατάξεων του άρθρου 16 παρ. 10 του Ν. 4146/2013 
(ΦΕΚ Α/90/18.04.2013), όπως κάθε φορά ισχύει. 

Αρθρο 2 

Ορισμοί 

1. Για τους σκοπούς του Κανονισμού, εφαρμόζονται οι 
ορισμοί που παρατίθενται κατωτέρω: 

α. «Εταιρεία» είναι η Ανώνυμη Εταιρεία με την επωνυ¬ 
μία «ΠΑΡΑΚΤΙΟ ΑΤΤΙΚΟ ΜΕΤΩΠΟ Α.Ε.», 

β. «Αρμόδιο όργανο της Εταιρείας» νοείται το Διοικη¬ 
τικό Συμβούλιο της Εταιρείας ή ο Διευθύνων Σύμβου¬ 
λος ή άλλο όργανο εξουσιοδοτημένο από το Διοικητικό 
Συμβούλιο της Εταιρείας. 

γ. «Δημόσιες συμβάσεις έργων» είναι δημόσιες συμβά¬ 
σεις που έχουν ως αντικείμενο είτε την εκτέλεση, είτε 
συγχρόνως τη μελέτη και την εκτέλεση, εργασιών που 
αφορούν μια από τις δραστηριότητες που αναφέρονται 
στο Παράρτημα I του π.δ/τος 60/2007 ή ενός έργου, 
είτε ακόμη την πραγματοποίηση, με οποιαδήποτε μέσα, 
ενός έργου το οποίο ανταποκρίνεται στις επακριβώς 
οριζόμενες από την αναθέτουσα Αρχή ανάγκες. Ως 
«έργο», νοείται το αποτέλεσμα ενός συνόλου οικοδο¬ 
μικών εργασιών ή εργασιών πολιτικού μηχανικού που 
προορίζεται να πληροί αυτό καθεαυτό μια οικονομική 
ή τεχνική λειτουργία. 

δ) «Δημόσιες συμβάσεις προμηθειών» είναι δημόσιες 
συμβάσεις, οι οποίες έχουν ως αντικείμενο την αγορά, 
τη χρηματοδοτική μίσθωση, τη μίσθωση ή τη μίσθω¬ 
ση - πώληση, με ή χωρίς δικαίωμα αγοράς, προϊόντων. 
Δημόσια σύμβαση, η οποία έχει ως αντικείμενο την 
προμήθεια προϊόντων και καλύπτει, παρεμπιπτόντως, 
εργασίες τοποθέτησης και εγκατάστασης, θεωρείται 
ως «Δημόσια σύμβαση προμηθειών». 

ε) «Δημόσιες συμβάσεις υπηρεσιών» είναι δημόσιες 
συμβάσεις, πλην των δημοσίων συμβάσεων έργων ή 
προμηθειών, οι οποίες έχουν ως αντικείμενο την παροχή 
των υπηρεσιών που αναφέρονται στο Παράρτημα II του 
π.δ/τος 60/2007. 

ζ. «Ενωσιακά όρια» νοούνται τα όρια που προβλέπονται 
από τον εκάστοτε ισχύοντα Κανονισμό της Ευρωπαϊκής 
Ένωσης για την εφαρμογή των οδηγιών περί δημοσίων 
συμβάσεων από μη κεντρικές κυβερνητικές αρχές, κατ’ 
εφαρμογή των άρθρων 7 και 78 της Οδηγίας 2004/18/ 
ΕΚ και των άρθρων 16 και 69 της Οδηγίας 2004/17/ΕΚ 
για τις υπαγόμενες σε αυτήν συμβάσεις. 

2. Κατά τα λοιπά, για τις ανάγκες του παρόντος Κα¬ 
νονισμού, τυγχάνουν εφαρμογής οι ορισμοί που παρα¬ 
τίθενται στο άρθρο 2 του π.δ/τος 60/2007 «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ «περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσι¬ 
ών», όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005 (ΦΕΚ 64/Α716.3.2007). 

Άρθρο 3 
Γ ενικές Αρχές 

1. Κατά τις διαδικασίες σύναψης και εκτέλεσης των 
συμβάσεων η Εταιρεία τηρεί τις αρχές της ίσης μετα¬ 
χείρισης, της αναλογικότητας, της αμοιβαίας αναγνώ¬ 
ρισης και τις υποχρεώσεις διαφάνειας, λειτουργώντας 
με γνώμονα τη διασφάλιση συνθηκών ελεύθερου αντα¬ 
γωνισμού, την αρχή προστασίας του Δημοσίου συμφέ¬ 
ροντος και τη βέλτιστη χρησιμοποίηση των δημοσίων 
ή άλλων πόρων. 

2. Η Εταιρεία προβαίνει στην ανάθεση μίας σύμβα¬ 
σης όταν αυτό είναι σκόπιμο για την εκπλήρωση των 
καταστατικών σκοπών της ή και για την εύρυθμη λει¬ 
τουργία της. 

ΚΕΦΑΛΑΙΟ II 
ΡΥΘΜΙΣΤΙΚΟ ΠΕΔΙΟ 

Αρθρο 4 

Πεδίο εφαρμογής - Εφαρμοστέο Δίκαιο 

1. Στις διατάξεις του παρόντος Κανονισμού υπάγο¬ 
νται οι αναθέσεις συμβάσεων παροχής υπηρεσιών, προ¬ 


μήθειας αγαθών, κινητών πραγμάτων και εξοπλισμού, 
εκτέλεσης έργων και συναφών εργασιών καθώς και 
εκπόνησης μελετών και παροχής συναφών υπηρεσιών 
με την υλοποίηση έργων κατασκευής, τηρουμένων των 
σχετικών περί δημοσίων συμβάσεων κανόνων της κεί¬ 
μενης, εσωτερικής και ενωσιακής νομοθεσίας. 

2. Η ανάθεση όλων των ανωτέρω συμβάσεων διέπεται 
από τους οικείους κανόνες περί δημοσίων συμβάσεων 
του Ενωσιακού Δικαίου. Ο παρών Κανονισμός ρυθμίζει 
τους κανόνες ανάθεσης των συμβάσεων, των οποίων η 
εκτιμώμενη καθαρή αξία, δηλαδή η αξία εκτός φόρου 
προστιθέμενης αξίας (ΦΠΑ), είναι κατώτερη των ορί¬ 
ων, που κάθε φορά προβλέπονται από τον εκάστοτε 
ισχύοντα Κανονισμό της Ευρωπαϊκής Ένωσης για την 
εφαρμογή των οδηγιών περί δημοσίων συμβάσεων. 

3. Για την ανάθεση δημοσίων συμβάσεων, των οποίων 
η εκτιμώμενη αξία είναι ίση προς ή/και ανώτερη από τα 
ενωσιακά χρηματικά όρια, εφαρμόζονται υποχρεωτικά 
οι διατάξεις του π.δ/τος 60/2007 και του Ν. 3886/2010, 
όπως κάθε φορά ισχύουν. Ο παρών Κανονισμός ρυθμίζει 
συμπληρωματικά διαδικαστικά και μόνο ζητήματα που 
άπτονται της διενέργειας των διαγωνιστικών διαδικασι¬ 
ών, τα οποία δεν αποτελούν αντικείμενο ρύθμισης από 
την Οδηγία 2004/18/ΕΚ. Οι διατάξεις του παρόντος Κα¬ 
νονισμού, οι οποίες εφαρμόζονται και κατά την ανάθεση 
δημοσίων συμβάσεων άνω των κοινοτικών ορίων στο 
μέτρο που δεν έρχονται σε αντίθεση με κάποια ρητή 
διάταξη του ως άνω π.δ/τος και με τις γενικές αρχές 
του δικαίου των δημοσίων συμβάσεων είναι οι διατά¬ 
ξεις των άρθρων 9,17,19, 21, 22, 23, 24, 28, 29, 30 και 31, 
32 και 34. Τα ανωτέρω εδάφια τυγχάνουν αναλογικής 
εφαρμογής για τις περιπτώσεις των συμβάσεων που 
εμπίπτουν στο πεδίο εφαρμογής του π.δ/τος 59/2007. 

4. Η ανάθεση των συμβάσεων έργων θα διέπεται από 
τις διατάξεις του Ν. 3669/2008 (ΦΕΚ 116/Α718.06.2008) 
«Κύρωση της κωδικοποίησης νομοθεσίας κατασκευής 
ΔημοσίωνΈργων», εφόσον σύμφωνα με το άρθρο 1 παρ. 
1 αυτού, η Εταιρεία εμπίπτει στους φορείς της παρ. 1 
του άρθρου 14 του Ν. 2190/1994. 

5. Η ανάθεση των συμβάσεων για την εκπόνηση μελε¬ 
τών και παροχή λοιπών υπηρεσιών, συναφών με την υλο¬ 
ποίηση κατασκευαστικών έργων υποδομής, θα διέπεται 
από τις διατάξεις του Ν. 3316/2005 (ΦΕΚ 42/Α722.10.2005) 
«Ανάθεση και εκτέλεση δημοσίων συμβάσεων εκπόνη¬ 
σης μελετών και παροχής συναφών υπηρεσιών και άλ¬ 
λες διατάξεις», εφόσον σύμφωνα με τις διατάξεις των 
άρθρων 1 και 2 αυτού η Εταιρεία εμπίπτει στο πεδίο 
εφαρμογής αυτού. 

6. Η Εταιρεία προβαίνει στη σύναψη συμβάσεων με 
ηλεκτρονικά μέσα, κατ’ εφαρμογήν του οικείου νομι¬ 
κού πλαισίου του «Κεντρικού Ηλεκτρονικού Μητρώου 
Δημοσίων Συμβάσεων», σύμφωνα με τις διατάξεις των 
άρθρων 11 επ. του Ν. 4013/2011 (ΦΕΚ 204/Α715.09.2011) 
και του «Εθνικού Συστήματος Ηλεκτρονικών Δημοσίων 
Συμβάσεων» σύμφωνα με τις διατάξεις του Ν. 4155/2013 
(ΦΕΚ Α/120/29.05.2013), όπως κάθε φορά ισχύουν. 

7. Όπου ο παρών Κανονισμός παραπέμπει σε διατά¬ 
ξεις άλλων νομοθετημάτων, νοείται ότι παραπέμπει σε 
αυτές, όπως εκάστοτε ισχύουν. 

Άρθρο 5 
Αρμόδια όργανα 

1. Οι αποφάσεις που αφορούν τη σύναψη συμβάσεων 
που εμπίπτουν στο πεδίο εφαρμογής του παρόντος, ιδί- 

ως ως προς την έγκριση σκοπιμότητας της προμήθειας, 
της υπηρεσίας, της μελέτης ή του έργου, την επιλογή 
διαδικασίας ανάθεσης, την έγκριση προκήρυξης διαγω¬ 
νισμού κ,λπ., λαμβάνονται από το ΔΣ της Εταιρείας. Με 
απόφαση του Διοικητικού Συμβουλίου μεταβιβάζεται 
μέρος των ανωτέρω αρμοδιοτήτων για συγκεκριμένη 
κατηγορία ή ανά κατηγορία ύψους εκτιμώμενης αξίας 
των οικείων συμβάσεων στον Διευθύνοντα Σύμβουλο ή 
σε μεμονωμένα μέλη του ΔΣ ή σε Επιτροπές διευθυντι¬ 
κών στελεχών ή σε μεμονωμένα στελέχη της Εταιρείας. 

2. Όπου στον Κανονισμό γίνεται αναφορά σε απόφα¬ 
ση, πράξη ή παράλειψη της Εταιρείας, νοείται η αντί¬ 
στοιχη απόφαση, πράξη ή παράλειψη του Διοικητικού 
Συμβουλίου της, εκτός αν η σχετική αρμοδιότητα έχει 
ρητά μεταβιβαστεί στον Διευθύνοντα Σύμβουλο ή σε 
άλλο όργανο, κατά τα ανωτέρω, το καταστατικό της 
Εταιρείας και τις σχετικές αποφάσεις των εταιρικών 
της οργάνων. 

3. Απόφαση που λήφθηκε ή πράξη που διενεργήθηκε 
από αναρμόδιο όργανο της Εταιρείας, στα πλαίσιο της 
διαδικασίας ανάθεσης ή εκτέλεσης προβλεπόμενης σύμ¬ 
βασης του Κανονισμού, δεν είναι άκυρη, εφόσον εγκριθεί 
από το αρμόδιο όργανο της Εταιρείας. Σε κάθε περί¬ 
πτωση, όπου αναφέρεται, ως «αποφαινόμενο όργανο», 
κατά την ανάθεση και εκτέλεση των οικείων συμβάσεων, 
η έκφραση Προϊσταμένη ή Αναθέτουσα Αρχή νοείται το 
Διοικητικό Συμβούλιο ή τα, κατά την παρ. 1 του παρό¬ 
ντος, ορισθησόμενα όργανα της Εταιρείας. 

4. Για τις ανάγκες εφαρμογής των διατάξεων του 
παρόντος Κανονισμού, μπορούν να συστήνονται, με 
απόφαση του Διοικητικού Συμβουλίου της Εταιρείας, 
μία ή περισσότερες Επιτροπές, αποτελούμενες από 
τρία (3) τουλάχιστον μέλη όπως, ενδεικτικά, Επιτροπή 
Διαγωνισμού, αρμόδια για τη σύννομη διενέργεια του 
διαγωνισμού και για τον έλεγχο και αξιολόγηση των 
προσφορών, Επιτροπή Προσφυγών/Ενστάσεων, αρμό¬ 
δια για την εξέταση των ενστάσεων ή προσφυγών που 
υποβάλλονται στο πλαίσιο της διαδικασίας ανάθεσης, 
Επιτροπή Παρακολούθησης και Παραλαβής αρμόδια για 
την παρακολούθηση της εκτέλεσης της σύμβασης. Τα 
μέλη των ως άνω επιτροπών μπορεί να είναι στελέχη 
της Εταιρείας είτε να προέρχονται εκτός αυτής, όπως 
ενδεικτικά, από το Υπουργείο Ανάπτυξης και Ανταγω¬ 
νιστικότητας, τις Κτηματικές Υπηρεσίες, Δήμους ή και 
δημοτικές επιχειρήσεις. 

5. Τα μέλη της Επιτροπής Ενστάσεων/Προσφυγών 
πρέπει να είναι διάφορα από τα μέλη της Επιτροπής 
Διαγωνισμού, που έχει συγκροτηθεί για τον ίδιο δια¬ 
γωνισμό. 

Άρθρο 6 

Υπολογισμός εκτιμώμενης αξίας - Χρηματικά όρια 

1. Με την επιφύλαξη των οριζόμενων στο άρθρο 8 του 
π.δ/τος 60/2007 ο υπολογισμός της εκτιμώμενης αξίας 
μιας δημόσιας σύμβασης βασίζεται στο συνολικό πλη¬ 
ρωτέο ποσό, εκτός ΦΠΑ, όπως προσδιορίζεται από την 
αναθέτουσα αρχή. Στον υπολογισμό αυτό, λαμβάνεται 
υπόψη το εκτιμώμενο συνολικό ποσό, συμπεριλαμβανομέ¬ 
νων τόσο του τυχόν προβλεπομένου δικαιώματος προαι- 
ρέσεως όσο και των τυχόν παρατάσεων της σύμβασης. 

2. Η προσφυγή στις ως άνω διαδικασίες ανάθεσης επι¬ 
λέγεται επί τη βάσει των ακόλουθων ανώτατων χρημα¬ 
τικών ορίων μη συμπεριλαμβανομένου ΦΠΑ για έκαστη 
διαδικασία ανάθεσης. Τα ανώτατα χρηματικά όρια για 
τη χρήση εκάστης διαδικασίας ανάθεσης διακρίνονται 


ως ακολούθως: Α1 = 40.000€, Α2 = 120.000€ και Α3 = 
κατώτατα κοινοτικά όρια. 

3. Το όριο Α3, το οποίο ισούται με το ισχύον κατώτατο 
όριο που προβλέπεται από τον εκάστοτε ισχύοντα Κα¬ 
νονισμό της ΕυρωπάίκήςΈνωσης για την εφαρμογή των 
οδηγιών περί δημοσίων συμβάσεων από μη κεντρικές 
κυβερνητικές αρχές, κατ’ εφαρμογή των άρθρων 7 και 
78 της οδηγίας 2004/18/ΕΚ και των άρθρων 16 και 69 
της οδηγίας 2004/17/ΕΚ για τις υπαγόμενες σε αυτήν 
συμβάσεις, εφαρμόζεται ως όριο για την υποχρεωτική 
προσφυγή στις διαδικασίες των άρθρων 9 έως και 14 
του Κανονισμού. 

4. Όταν η εκτιμώμενη αξία μιας σύμβασης είναι έως 
και του χρηματικού ορίου Α1 επιτρέπεται η προσφυγή 
στη διαδικασία του άρθρου 11 του Κανονισμού. 

5. Όταν η εκτιμώμενη αξία μιας σύμβασης είναι ανώτε¬ 
ρη του χρηματικού ορίου Α1 έως και ίση με το χρηματικό 
όριο Α2 η ανάθεση διενεργείται βάσει της διαδικασίας 
του άρθρου 12 του παρόντος Κανονισμού. 

6. Όταν η εκτιμώμενη αξία μιας σύμβασης είναι ανώ¬ 
τερη του χρηματικού ορίου Α2 και κατώτερη του χρη¬ 
ματικού ορίου Α3 η ανάθεση διενεργείται βάσει της 
διαδικασίας του άρθρου 13 του Κανονισμού. 

Αρθρο 7 

Εξαιρούμενες συμβάσεις 

Ο παρών Κανονισμός δεν εφαρμόζεται κατά τις δια¬ 
δικασίες μίσθωσης, εκμίσθωσης και γενικά παραχωρή- 
σεως χρήσης και κάθε άλλου ενοχικού ή εμπράγματου 
δικαιώματος επί ακινήτων, στις δημόσιες συμβάσεις που 
ανατίθενται από μια αναθέτουσα αρχή σε άλλη βάσει 
αποκλειστικού δικαιώματος που τους παρέχεται δυνάμει 
δημοσιευμένων νομοθετικών, κανονιστικών ή διοικητικών 
διατάξεων, εφόσον οι διατάξεις αυτές συμβιβάζονται με 
τη Συνθήκη για τη Λειτουργία της ΕΕ (ΣΛΕΕ), σύμφωνα 
με τα οριζόμενα στο άρθρο 15 του π.δ/τος 60/2007, 
όπως ενδεικτικά και όχι περιοριστικά οι προγραμματι¬ 
κές συμβάσεις που ορίζονται ειδικότερα στις διατάξεις 
του άρθρου 100 του Ν. 3852/2010, του άρθρου 225 του 
Ν. 3463/2006, του άρθρου 22 του Ν. 3614/2007 και του 
άρθρου 3 του Ν. 3316/2005, όπως εκάστοτε ισχύουν. Με 
την επιφύλαξη των διατάξεων της ΕΕ επιτρέπεται η μη 
εφαρμογή του παρόντος Κανονισμού και η απευθείας 
ανάθεση των σχετικών συμβάσεων από την Εταιρεία 
προς συνδεδεμένες με αυτήν επιχειρήσεις, κατά την 
έννοια του άρθρου 42 του κ.ν. 2190/1929, καθώς και προς 
επιχειρήσεις ή κοινοπραξίες στις οποίες η Εταιρεία 
ασκεί, άμεσα ή έμμεσα, καθοριστική επιρροή λόγω της 
συμμετοχής της ή της χρηματοδοτικής επιρροής της. 

ΚΕΦΑΛΑΙΟ III 

ΔΙΑΔΙΚΑΣΙΕΣ ΑΝΑΘΕΣΗΣ -ΤΥΠΟΙ ΣΥΜΒΑΣΕΩΝ 

Αρθρο 8 

Διαδικασίες ανάθεσης άνω των «κοινοτικών» ορίων 

Η ανάθεση σύμβασης, η οποία εμπίπτει στο πεδίο 
εφαρμογής του π.δ/τος 60/2007, σύμφωνα με τα οριζό¬ 
μενα στο άρθρο 4 παρ. 3 του παρόντος, διενεργείται 
κατά τις διαδικασίες ανάθεσης, όπως αυτές προβλέπο- 
νται στο π.δ. 60/2007. 

Αρθρο 9 

Συμφωνία-πλαίσιο 

1. Η Εταιρεία δύναται να συνάπτει συμφωνίες-πλαίσιο 
με έναν ή περισσότερους αναδόχους για συμβάσεις 

προμήθειας προϊόντων - αγαθών, κινητών πραγμάτων- 
εξοπλισμού και υπηρεσιών, τηρώντας τις διατάξεις του 
άρθρου 26 του π.δ/τος 60/2007. Στη συμφωνία πλαίσιο 
διατυπώνονται οι όροι και προϋποθέσεις των επιμέρους 
εκτελεστικών συμβάσεων (οαΙΙ-οίΐε) που θα συνάψει η 
Εταιρεία. Οι συμφωνίες-πλαίσιο διακρίνονται σε αυτές 
που συνάπτονται με έναν οικονομικό φορέα και σε αυ¬ 
τές που συνάπτονται με περισσότερους οικονομικούς 
φορείς. Η διάρκεια μιας συμφωνίας-πλαίσιο δεν μπορεί 
να υπερβαίνει τα τέσσερα (4) έτη, εκτός εξαιρετικών 
περιπτώσεων που δικαιολογούνται ειδικώς, ιδίως λόγω 
του αντικειμένου της συμφωνίας - πλαισίου. 

2. Για τη σύναψη μιας συμφωνίας-πλαίσιο, η Εταιρεία 
ακολουθεί τους διαδικαστικούς κανόνες που ορίζονται 
στο παρόν άρθρο σε όλα τα στάδια έως την ανάθεση 
των συμβάσεων. Η επιλογή των συμβαλλομένων στη 
συμφωνία-πλαίσιο γίνεται κατ’ εφαρμογή των κριτηρίων 
ανάθεσης, τα οποία καθορίζονται στην αρχική προκή¬ 
ρυξη. Κατά τη σύναψη των συμβάσεων που βασίζονται 
στη συμφωνία-πλαίσιο, τα μέρη δεν μπορούν σε καμία 
περίπτωση να επιφέρουν τροποποιήσεις στους ουσιώ¬ 
δεις όρους της συμφωνίας-πλαισίου. 

3. Όταν συνάπτεται μια συμφωνία-πλαίσιο με ένα 
μόνο οικονομικό φορέα, οι συμβάσεις που βασίζονται 
σε αυτή τη συμφωνία-πλαίσιο ανατίθενται σύμφωνα με 
τους όρους που ορίζονται στη συμφωνία-πλαίσιο. Γ ια τη 
σύναψη των συμβάσεων αυτών, οι αναθέτουσες αρχές 
μπορούν να διαβουλεύονται γραπτώς με το φορέα, ζη¬ 
τώντας, εν ανάγκη, να ολοκληρώσει την προσφορά του. 

4. Όταν συνάπτεται μια συμφωνία-πλαίσιο με περισσό¬ 
τερους οικονομικούς φορείς, αυτοί πρέπει να είναι κατ’ 
ελάχιστον τρεις (3), εφόσον υπάρχει επαρκής αριθμός 
οικονομικών φορέων που πληρούν τα κριτήρια επιλογής 
ή/και αποδεκτές προσφορές που ανταποκρίνονται στα 
κριτήρια ανάθεσης. Η ανάθεση των συμβάσεων αυτών, 
μπορεί να γίνεται είτε με εφαρμογή των όρων που 
καθορίζονται στη συμφωνία-πλαίσιο χωρίς νέο διαγω¬ 
νισμό, είτε, όταν δεν έχουν καθορισθεί όλοι οι όροι 
στη συμφωνία-πλαίσιο, αφού επαναδιαγωνισθούν τα 
μέρη βάσει των ιδίων όρων, εν ανάγκη διευκρινίζοντας 
τους όρους αυτούς, και, ενδεχομένως, άλλων όρων που 
επισημαίνονται στη συγγραφή υποχρεώσεων της συμ- 
φωνίας-πλαισίου, σύμφωνα με την ακόλουθη διαδικασία: 

α. Γ ια κάθε σύμβαση που πρόκειται να συναφθεί, η 
Εταιρεία διαβουλεύεται γραπτώς με τους οικονομικούς 
φορείς που είναι ικανοί να εκτελέσουν το αντικείμενο 
της σύμβασης, 

β. η Εταιρεία ορίζει επαρκή προθεσμία για την υπο¬ 
βολή των προσφορών των σχετικών με κάθε σύμβαση, 
λαμβανομένων υπόψη παραμέτρων, όπως η πολυπλοκό- 
τητα του αντικειμένου της σύμβασης και ο απαραίτητος 
χρόνος για τη διαβίβαση των προσφορών. Η προθε¬ 
σμία αυτή δεν μπορεί να είναι μικρότερη από δέκα (10) 
ημέρες από την ημερομηνία αποστολής της σχετικής 
πρόσκλησης στους οικονομικούς φορείς, 

γ. οι προσφορές υποβάλλονται γραπτώς και το πε¬ 
ριεχόμενό τους πρέπει να παραμένει εμπιστευτικό έως 
την εκπνοή της τασσόμενης προθεσμίας απάντησης, 

δ. η ανάθεση κάθε σύμβασης γίνεται στον προσφέρο- 
ντα που υπέβαλε την καλύτερη προσφορά βάσει των 
κριτηρίων ανάθεσης που έχουν καθορισθεί στη συγγρα¬ 
φή υποχρεώσεων της συμφωνίας-πλαίσιο. 


5. Όταν το αντικείμενο της συμφωνίας-πλαίσιο με πε¬ 
ρισσότερους οικονομικούς φορείς υποδιαιρείται σε πε¬ 
ρισσότερα τμήματα, καλούνται σε διαβούλευση μόνο οι 
οικονομικοί φορείς των τμημάτων που ανταποκρίνονται 
στο εκάστοτε αντικείμενο της εκτελεστικής σύμβασης. 

6. Στην περίπτωση των συμφωνιών-πλαίσιο με περισ¬ 
σότερους οικονομικούς φορείς, οι προσφέροντες κατα¬ 
θέτουν κατά την υποβολή των προσφορών υπεύθυνη 
δήλωση του Ν. 1599/1986 (Α' 75) ότι εξακολουθούν να 
πληρούν τα κριτήρια ποιοτικής επιλογής της αρχικής 
προκήρυξης, βάσει της οποίας συνήφθη η συμφωνία- 
πλαίσιο. Ο επιλεγείς οικονομικός φορέας καλείται να 
υποβάλει επικαιροποιημένα δικαιολογητικά πριν τη σύ¬ 
ναψη κάθε εκτελεστικής σύμβασης. 

7. Οι συμμετέχοντες στο διαγωνισμό για τη σύναψη 
της συμφωνίας - πλαισίου καταθέτουν εγγύηση συμμε¬ 
τοχής, εγγύηση καλής εκτέλεσης της συμφωνίας πλαισί¬ 
ου και εγγύηση καλής εκτέλεσης της οαΙΙ-οίί σύμβασης 
αυτής, το ποσοστό ή και ποσό των οποίων καθώς και η 
τυχόν αναλογική απομείωση της εγγύησης καλής εκτέ¬ 
λεσης της συμφωνίας πλαίσιο ορίζεται στην προκήρυξη. 

8. Η Εταιρεία δε δεσμεύεται από τη συμφωνία-πλαίσιο 
για την υπογραφή παρεπόμενων συμβάσεων με τους 
επιλεγέντες οικονομικούς φορείς, ούτε για το ύψος κάθε 
παρεπόμενης σύμβασης. Συνεπώς, κατά το στάδιο της 
προκήρυξης και μέχρι την υπογραφή μιας συμφωνίας- 
πλαίσιο δεν απαιτείται να έχει προηγηθεί η έγκριση 
πίστωσης για το συνολικό προϋπολογισμό των συμβά¬ 
σεων που θα ανατεθούν μέσω της συμφωνίας-πλαίσιο. 

Αρθρο 10 

Διαδικασίες ανάθεσης κάτω των κοινοτικών ορίων 

1. Η ανάθεση σύμβασης με προϋπολογισμό κατώτερο 
των κοινοτικών ορίων, η οποία δεν εμπίπτει στο πεδίο 
εφαρμογής του π.δ/τος 60/2007 αντιστοίχως, διενερ- 
γείται κατά τις ακόλουθες διαδικασίες: 

α. Απευθείας ανάθεση, 

β. Πρόχειρος διαγωνισμός και 

γ. Τακτικός διαγωνισμός. 

2. Η Εταιρεία δύναται να προσφεύγει στις μεθόδους 
ανάθεσης των άρθρων 11, 12 και 13 κατά την ανάθεση 
συμβάσεων με προϋπολογισμό κάτω των ορίων των 
Ενωσιακών Οδηγιών. 

Αρθρο 11 

Απευθείας ανάθεση 

1. Η απευθείας ανάθεση αποτελεί διαδικασία, στο 
πλαίσιο της οποίας η Εταιρεία, μετά από συνοπτική 
έρευνα αγοράς, αναθέτει απευθείας σε οικονομικό φο¬ 
ρέα της επιλογής της, εγγεγραμμένο στον τηρούμενο 
κατά το άρθρο 15 Μητρώο-Κατάλογο του παρόντος ή 
και μη, την εκτέλεση ορισμένης σύμβασης. 

2. Κατά την περίπτωση επιλογής αναδόχου από το Μη- 
τρώο-Κατάλογο η Αναθέτουσα Αρχή εκδίδει Πρόσκληση 
Εκδήλωσης Ενδιαφέροντος, στην οποία ορίζονται οι 
ειδικότεροι όροι και προδιαγραφές για την υλοποίη¬ 
ση της σύμβασης την οποία δύναται να απευθύνει σε 
ένα μόνο φυσικό/νομικό πρόσωπο εγγεγραμμένο στο 
Μητρώο-Κατάλογο, το οποίο βάσει των στοιχείων του 
καταλόγου, είναι σε θέση να υλοποιήσει με επάρκεια 
την υπό ανάθεση σύμβαση. 

3. Ειδικότερα για τις συμβάσεις προμηθειών, των οποί¬ 
ων ο προϋπολογισμός είναι ίσος ή κατώτερος των πέντε 

χιλιάδων ευρώ (5.000 €) άνευ ΦΠΑ, η Εταιρεία μπορεί 
να προσφύγει στον οικονομικό φορέα της επιλογής 
της με υπογραφή εντολής από το αρμόδιο όργανο της 
Εταιρείας χωρίς την υποχρέωση σύναψης ειδικότερου 
έγγραφου συμφωνητικού. 

Άρθρο 12 

Πρόχειρος Διαγωνισμός 

1.0 πρόχειρος διαγωνισμός αποτελεί συνοπτική διαδι¬ 
κασία υποβολής εγγράφων προσφορών. Κατά την ανά¬ 
θεση σύμβασης με προϋπολογισμό έως και του χρημα¬ 
τικού ορίου Α2 είτε δημοσιεύεται συνοπτική προκήρυξη 
στο πλαίσιο της οποίας καλείται να υποβάλει προσφορά 
κάθε ενδιαφερόμενος που πληροί τους όρους της, είτε 
απευθύνεται πρόσκληση σε τρεις (3) τουλάχιστον οι¬ 
κονομικούς φορείς, εγγεγραμμένους στον τηρούμενο 
κατά το άρθρο 15 Μητρώο-Κατάλογο του παρόντος ή 
και μη, με αντικείμενο δραστηριότητας συναφές με το 
δημοπρατούμενο αντικείμενο οι οποίοι και υποβάλλουν 
έγγραφες δεσμευτικές προσφορές. 

2. Κατά την περίπτωση επιλογής αναδόχου μέσω δη¬ 
μοσίευσης συνοπτικής προκήρυξης σε αυτή θα πρέπει 
με σαφήνεια να αποτυπώνονται τα ακόλουθα διακριτά 
στάδια: ί) έλεγχος του δικαιώματος συμμετοχής, ήτοι 
έλεγχος της προσωπικής κατάστασης του υποψηφίου 
και έλεγχος άσκησης επαγγελματικής δραστηριότητας 
του υποψηφίου και έλεγχος πλήρωσης των κριτηρίων 
ποιοτικής επιλογής, ήτοι έλεγχος της τεχνικής/επαγ- 
γελματικής ικανότητας ή/και έλεγχος της οικονομικής/ 
χρηματοοικονομικής επάρκειας και ϋ) αξιολόγηση των 
κριτηρίων ανάθεσης, ήτοι αξιολόγηση της οικονομικής 
προσφοράς τεχνικής προσφοράς ή/και της τεχνικής 
προσφοράς και ίϋ) και τελική αξιολόγηση. 

3. Κατά την περίπτωση επιλογής αναδόχου από το 
Μητρώο-Κατάλογο ισχύουν τα ακόλουθα: 

α. Η Αναθέτουσα Αρχή εκδίδει Πρόσκληση Εκδήλωσης 
Ενδιαφέροντος, στην οποία ορίζονται οι ειδικότεροι 
όροι και τεχνικές προδιαγραφές για την υλοποίησης 
της σύμβασης, όπως επίσης και τα κριτήρια ανάθεσης, 
ήτοι αυτό της πλέον συμφέρουσας προσφοράς ή της 
χαμηλότερης τιμής. 

β. Η διαγωνιστική διαδικασία πραγματοποιείται με την 
αποστολή της Πρόσκλησης Εκδήλωσης Ενδιαφέροντος 
σε τρία κατ’ ελάχιστον φυσικά/νομικά πρόσωπα εγγε¬ 
γραμμένα στο Μητρώο-Κατάλογο, τα οποία βάσει των 
στοιχείων του καταλόγου και τις ειδικότερες απαιτήσεις 
του κατά περίπτωση έργου είναι σε θέση να υλοποιή¬ 
σουν με επάρκεια τη σύμβαση. 

γ. Στην ανωτέρω πρόσκληση και ανάλογα με το ακο¬ 
λουθούμενο κριτήριο ανάθεσης αναφέρονται με σα¬ 
φήνεια όλα τα απαραίτητα στοιχεία σχετικά με την 
οικονομική ή/και τεχνική προσφορά καθώς και με τα 
ειδικότερα κριτήρια ανάθεσης που θα ακολουθηθούν. 

Άρθρο 13 

Τακτικός Διαγωνισμός 

1. Ο τακτικός διαγωνισμός αποτελεί τρόπο ανάθεσης 
με την ανοιχτή διαδικασία, κατά την οποία δημοσιεύεται 
προκήρυξη διαγωνισμού και μπορεί να υποβάλει δεσμευ¬ 
τική προσφορά κάθε ενδιαφερόμενος που πληροί τους 
όρους και τα κριτήρια συμμετοχής του διαγωνισμού. Η 
προκήρυξη πρέπει να αναφέρει τα ακόλουθα: τα στοι¬ 
χεία της Αναθέτουσας Αρχής, τον προσδιορισμό των 


εχόντων δικαίωμα συμμετοχής, τα απαιτούμενα δικαι- 
ολογητικά καταλληλότητας συμμετοχής, τις τεχνικές 
προδιαγραφές της υπό ανάθεση σύμβασης, στις οποί¬ 
ες περιλαμβάνονται το χρονοδιάγραμμα υλοποίησης 
και τα παραδοτέα, τον προϋπολογισμό και τον τρόπο 
πληρωμής, τα περιεχόμενα και τον τρόπο κατάρτισης 
και υποβολής της Προσφοράς (Περιεχόμενα Φακέλων 
Δικαιολογητικών, Τεχνικής και Οικονομικής Προσφοράς) 
από τους Υποψηφίους Αναδόχους, τα κριτήρια Ποιοτικής 
Επιλογής, τα κριτήρια Ανάθεσης και τον προσδιορισμό 
των εγγυητικών επιστολών. 

2. Στην προκήρυξη θα πρέπει να καθίσταται σαφής η 
διαδικασία και τα στάδια του διαγωνισμού. Στη δομή 
της προκήρυξης θα πρέπει με σαφήνεια να αποτυπώ- 
νονται τα ακόλουθα διακριτά στάδια: ί) έλεγχος του 
δικαιώματος συμμετοχής, ήτοι έλεγχος της προσωπι¬ 
κής κατάστασης του υποψηφίου και έλεγχος άσκησης 
επαγγελματικής δραστηριότητας του υποψηφίου και 
έλεγχος πλήρωσης των κριτηρίων ποιοτικής επιλογής, 
ήτοι έλεγχος της τεχνικής/επαγγελματικής ικανότη¬ 
τας ή/και έλεγχος της οικονομικής/χρηματοοικονομικής 
επάρκειας και ϋ) αξιολόγηση των κριτηρίων ανάθεσης, 
ήτοι αξιολόγηση της οικονομικής προσφοράς τεχνικής 
προσφοράς ή/και της τεχνικής προσφοράς και ϋί) και 
τελική αξιολόγηση. 

Αρθρο 14 

Επιλογή από Μητρώο/Κατάλογο 

1. Η επιλογή από το Μητρώο/Κατάλογο δεν είναι υπο¬ 
χρεωτική και μπορεί να ακολουθηθεί εφόσον καταρτι- 
σθούν οι προβλεπόμενοι κατάλογοι στο άρθρο 15 παρ. 
1 του παρόντος. Η διαδικασία εγγραφής στο Μητρώο- 
Κατάλογο εισάγει σε σχέση με τους κλασικούς τρόπους 
διαγωνιστικών διαδικασιών για τη σύναψη σύμβασης, 
τη διαδικασία προεπιλογής των υποψηφίων, τη δυνα¬ 
τότητα περαιτέρω εγγραφής και άλλων υποψηφίων σε 
συνεχή και διαρκή βάση, την αρχή της αξιολόγησης της 
προσφοράς και όχι του συμμετέχοντος υποψηφίου, με 
δεδομένο ότι οι συμμετέχοντες έχουν τα αυτά προσό¬ 
ντα, με βάση τη διενεργηθείσα προεπιλογή. 

2. Στον εκάστοτε διαγωνισμό θα έχουν το δικαίωμα 
συμμετοχής τα φυσικά/νομικά πρόσωπα που θα είναι 
ήδη εγγεγραμμένα στο Μητρώο-Κατάλογο αυτό. Η εγ¬ 
γραφή στο Μητρώο-Κατάλογο θα συνίσταται στην από¬ 
δειξη πλήρωσης των κριτηρίων συμμετοχής, τεχνικής/ 
επαγγελματικής ικανότητας και οικονομικής/χρηματο- 
οικονομικής επάρκειας για την ανάληψη συγκεκριμένης 
κατηγορίας συμβάσεων. 

3. Σχετικά με το σύνολο των προς υποβολή στοιχείων, 
ο συμμετέχων σε κάθε διαγωνισμό θα υποβάλει μια 
υπεύθυνη δήλωση ότι δεν έχει επέλθει καμία μεταβολή 
στα στοιχεία που έχουν υποβληθεί και συμπεριλαμβά- 
νονται στο Μητρώο-Κατάλογο. 

Άρθρο 15 

Μητρώο-Κατάλογος οικονομικών φορέων 

1. Για την ανάθεση συμβάσεων που δεν εμπίπτουν 
στο πεδίο εφαρμογής του π.δ/τος 60/2007 η Εταιρεία 
μπορεί να οργανώσει Κατάλογο οικονομικών φορέων 
και μπορεί να καλεί προς υποβολή προσφοράς, μετά 
από σχετική πρόσκληση, όσους οικονομικούς φορείς με 
δραστηριότητα συναφή με το αντικείμενο της σύμβασης 
περιλαμβάνονται στο Μητρώο-Κατάλογο. 



24118 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η διαδικασία κατάρτισης του Καταλόγου, τα κριτή¬ 
ρια επιλογής των οικονομικών φορέων, η αναθεώρησή 
του, καθώς και οποιοδήποτε συναφές ζήτημα καθορί¬ 
ζονται με αποφάσεις της Εταιρείας, οι οποίες οφείλουν 
να τηρούν τις αρχές της διαφάνειας, της ίσης μεταχεί¬ 
ρισης των υποψηφίων και της μη διάκρισής τους λόγω 
ιθαγένειας, καθώς και της μη νόθευσης του ελεύθερου 
ανταγωνισμού. 

3. Η Πρόσκληση Εκδήλωσης Ενδιαφέροντος για εγ¬ 
γραφή στο Μητρώο-Κατάλογο, εγκρίνεται από το Δι¬ 
οικητικό Συμβούλιο της Εταιρείας και δημοσιοποιείται 
με μέριμνα του αρμοδίου οργάνου. 

4. Η Εταιρεία αναγνωρίζει ως ισοδύναμα, με τα εκ- 
διδόμενα από την ίδια, τα πιστοποιητικά εγγραφής σε 
λοιπά Μητρώα, τα οποία υποβάλλονται από οικονομι¬ 
κούς φορείς που εκδηλώνουν ενδιαφέρον για εγγραφή 
στο Μητρώο-Κατάλογο. Η Εταιρεία, με απόφαση του 
αρμοδίου οργάνου, εντάσσει και κατατάσσει τους ως 
άνω οικονομικούς φορείς σε ισότιμη κατηγορία στον 
τηρούμενο Μητρώο-Κατάλογο. 

Άρθρο 16 

Εξωτερικοί Σύμβουλοι 

Με την επιφύλαξη των διατάξεων του πδ 60/2007, 
η Εταιρεία δύναται να αναθέτει την υποστήριξη των 
διαδικασιών ανάθεσης και εκτέλεσης συμβάσεων του 
παρόντος σε εξωτερικούς τεχνικούς, νομικούς, χρηματο¬ 
οικονομικούς ή άλλους εξειδικευμένους συμβούλους, με 
απόφαση του αρμοδίου, κατά το άρθρο 5 του παρόντος, 
οργάνου της. 

ΚΕΦΑΛΑΙΟ IV 

ΔΙΕΝΕΡΓΕΙΑ ΔΙΑΓΩΝΙΣΜΟΥ 

Αρθρο 17 
Δημοσιότητα 

1. Η ανάθεση συμβάσεων σύμφωνα με τον παρόντα 
Κανονισμό απαιτεί την τήρηση ορισμένων διατυπώσεων 
δημοσιότητας, με σκοπό να αναπτυχθεί πραγματικός 
ανταγωνισμός και να δοθεί στους ενδιαφερομένους 
η δυνατότητα να έχουν επαρκή πληροφόρηση για τα 
δημοπρατούμενα έργα, υπηρεσίες ή προμήθειες. 

2. Εφόσον πρόκειται για σύμβαση που εμπίπτει στο 
πεδίο εφαρμογής του π.δ/τος 60/2007, απαιτείται 
η δημοσίευση της περίληψης της προκήρυξης στην 
Επίσημη Εφημερίδα της Ευρωπαϊκής Ένωσης (ΕΕΕΕ), 
σύμφωνα με τα ειδικότερα οριζόμενα στην εκάστοτε 
ισχύουσα, εφαρμοστέα ενωσιακή νομοθεσία. Περίληψη 
της προκήρυξης δημοσιεύεται επίσης στην Εφημερίδα 
της Κυβερνήσεως (ΦΕΚ), Τεύχος Διακηρύξεων και Δη¬ 
μοσίων Συμβάσεων, σε δύο κατ’ ελάχιστον εφημερίδα 
πανελλήνιας κυκλοφορίας και αναρτάται στον ιστότοπο 
της Εταιρείας, σύμφωνα με τις κείμενες διατάξεις. Η 
δημοσίευση στην Επίσημη Εφημερίδα της Κυβέρνησης 
και στον ελληνικό τύπο, καθώς επίσης και η ανάρτηση 
στον ιστοτόπο της Εταιρείας δεν γίνεται πριν από την 
αποστολή της περίληψης στην ΕΕΕΕ. 

3. Σε περίπτωση διενέργειας τακτικού διαγωνισμού η 
Εταιρεία προβαίνει στη δημοσίευση της περίληψης της 
Προκήρυξης στην Εφημερίδα της Κυβερνήσεως (ΦΕΚ)/ 
Τεύχος Διακηρύξεων και Δημοσίων Συμβάσεων, σε μία 
κατ’ ελάχιστον εφημερίδα πανελλήνιας κυκλοφορίας 
και σε ανάρτηση της προκήρυξης στον ιστότοπο της 
Εταιρείας. 


4. Σε περίπτωση διενέργειας πρόχειρου διαγωνισμού 
με δημοσιότητα η Εταιρεία προβαίνει σε ανάρτηση της 
προκήρυξης στον ιστότοπο της Εταιρείας. 

Αρθρο 18 
Προθεσμίες 

1. Προκειμένου για συμβάσεις που εμπίπτουν στο πε¬ 
δίο εφαρμογής του π.δ/τος 60/2007, η Εταιρεία, ανάλο¬ 
γα με τον τρόπο δημοσίευσης των Προκηρύξεων καλεί 
με αυτές τους ενδιαφερομένους να συμμετάσχουν στο 
Διαγωνισμό να υποβάλλουν προσφορές ή αιτήσεις συμ¬ 
μετοχής σε αυτούς τηρώντας τις προθεσμίες του άρ¬ 
θρου 32 και του άρθρου 36 αντιστοίχως των ανωτέρω 
διαταγμάτων. 

2. Σε περίπτωση διεξαγωγής τακτικού διαγωνισμού με 
δημοσίευση προκήρυξης, η προθεσμία υποβολής των 
προσφορών δεν επιτρέπεται να είναι μικρότερη των 
20 ημερολογιακών ημερών από την ημερομηνία της 
τελευταίας δημοσίευσης στον ελληνικό Τύπο. 

3. Σε περίπτωση διεξαγωγής πρόχειρου διαγωνισμού 
με δημοσίευση προκήρυξης ή συνοπτικής διαδικασίας 
διαπραγμάτευσης με πρόσκληση υποβολής προσφοράς, 
η προθεσμία υποβολής των προσφορών δεν επιτρέπεται 
να είναι μικρότερη των 15 ημερολογιακών ημερών από 
την ημερομηνία της ανάρτησης της προκήρυξης στην 
επίσημη ιστοσελίδα της Εταιρείας. 

4. Κατά την περίπτωση επιλογής αναδόχου από το 
Μητρώο-Κατάλογο ισχύουν ομοίως οι ανωτέρω προθε¬ 
σμίες αναλόγως με τον προϋπολογισμό εκάστης σύμβα¬ 
σης, οι οποίες άρχονται από την ημερομηνία αποστολής 
της σχετικής πρόσκλησης στα εγγεγραμμένα φυσικά/ 
νομικά πρόσωπα στο Μητρώο-Κατάλογο. 

Αρθρο 19 

Έγγραφα διαγωνισμού - επικοινωνία 

Οι όροι της προκήρυξης διαγωνισμού πρέπει να είναι 
σαφείς και πλήρεις. Το κείμενο και το περιεχόμενο της 
προκήρυξης, πρόσκλησης εκδήλωσης ενδιαφέροντος ή 
λοιπών αντίστοιχων, κατά περίπτωση διαδικασίας ανά¬ 
θεσης, εγγράφων εξειδικεύονται και εγκρίνονται κάθε 
φορά από το αρμόδιο όργανο της Εταιρείας. Γλώσσα 
επικοινωνίας και αλληλογραφίας μεταξύ της Εταιρεί¬ 
ας και των ενδιαφερομένων είναι η ελληνική, εκτός 
αν άλλως ορίζεται στην προκήρυξη. Κάθε αίτημα, πλη¬ 
ροφορία, γνωστοποίηση, ένσταση κλπ διατυπώνεται 
εγγράφως στην ελληνική γλώσσα ή συνοδεύεται από 
επίσημη μετάφραση, που υπερισχύει του ξενόγλωσσου 
κειμένου. 

Αρθρο 20 

Δικαίωμα συμμετοχής 

1. Δικαίωμα συμμετοχής στις διαδικασίες ανάθεσης 
συμβάσεων της Εταιρείας έχουν (α) φυσικά ή νομικά 
πρόσωπα που έχουν νόμιμα συσταθεί σύμφωνα με τη 
νομοθεσία ενός από τα Κράτη Μέλη της Ευρωπαϊκής 
Ένωσης (ΕΕ), του Ευρωπαϊκού Οικονομικού Χώρου (ΕΟΧ) 
ή τα κράτη που έχουν υπογράψει τη Συμφωνία για τις 
Δημόσιες Συμβάσεις (ΟΡΑ) του Παγκόσμιου Οργανισμού 
Εμπορίου, η οποία κυρώθηκε από την Ελλάδα με το ν. 
2513/1997 (ΦΕΚ 139/Α') ή τρίτες χώρες πού έχουν συνάψει 
συμφωνία σύνδεσης με την Ε.Ε. και έχουν την κεντρική 
τους διοίκηση ή την κύρια εγκατάστασή τους ή την έδρα 
τους στο εσωτερικό ενός από τα παραπάνω κράτη ή (β) 
ενώσεις των υπό (α) προσώπων που υποβάλουν κοινή 

προσφορά, και που πληρούν τους όρους που τυχόν κα¬ 
θορίζονται στην προκήρυξη ως προς τα δικαιολογητικά 
συμμετοχής και τις ελάχιστες προϋποθέσεις συμμετο¬ 
χής και δεν εμπίπτουν στις απαγορεύσεις της εθνικής 
και ενωσιακής νομοθεσίας. 

2. Οι κοινοπραξίες ή ενώσεις οικονομικών φορέων 
μπορούν να υποβάλουν προσφορά ή να εμφανίζονται 
ως υποψήφιοι. Για την υποβολή μιας προσφοράς ή μιας 
αίτησης συμμετοχής δεν απαιτείται οι κοινοπραξίες ή 
ενώσεις οικονομικών φορέων να έχουν περιβληθεί συ¬ 
γκεκριμένης νομικής μορφής. Η επιλεγείσα κοινοπραξία 
ή ένωση είναι δυνατόν να υποχρεωθεί να περιβληθεί συ¬ 
γκεκριμένη νομική μορφή, εάν της ανατεθεί η σύμβαση, 
στο μέτρο που η περιβολή αυτής της νομικής μορφής 
είναι αναγκαία για την ορθή εκτέλεση της σύμβασης. 
Τα μέλη των ενώσεων προσώπων ευθύνονται, έναντι 
της Εταιρείας, αλληλέγγυα και σε ολόκληρο, για κάθε 
ζήτημα που προκύπτει από την εκτέλεση της σύμβασης. 

3. Περαιτέρω όροι συμμετοχής εξειδικεύονται και 
εγκρίνονται κάθε φορά από το αρμόδιο όργανο της 
Εταιρείας, αναφέρονται δε στην προκήρυξη του διαγω¬ 
νισμού ή/και τα λοιπά σχετικά με τη διαδικασία ανάθε¬ 
σης δεσμευτικά έγγραφα της Εταιρείας, τηρουμένων, 
σε κάθε περίπτωση, των αρχών της διαφάνειας, της 
αποφυγής των διακρίσεων και της μη νόθευσης του 
ελεύθερου ανταγωνισμού. 

4. Κάθε ενδιαφερόμενος προμηθευτής, πάροχος υπη¬ 
ρεσίας, έργου ή μελετητής, φυσικό ή νομικό πρόσωπο, 
μπορεί να μετέχει ως μέλος ή, εφόσον προβλέπεται 
στην προκήρυξη, ως υπεργολάβος ή δανείζων επάρκεια 
ή άλλη τεχνικής ή οικονομικής φύσεως ικανότητα, κατά 
την έννοια των άρθρων 45 παρ. 2 και 46 παρ. 3 του οδ 
60/2007, σε μία μόνο συμμετέχουσα ένωση κατά το 
στάδιο της ανάθεσης. 

Άρθρο 21 

Προσωπική κατάσταση, επαγγελματική δραστηριότητα 
και καταλληλότητα, τεχνικές προδιαγραφές 

1. Οι οικονομικοί φορείς που ενδιαφέρονται να ανα¬ 
λάβουν την εκτέλεση ορισμένης σύμβασης έργου, υπη¬ 
ρεσίας ή προμήθειας για λογαριασμό της Εταιρείας 
πρέπει να πληρούν ορισμένες προϋποθέσεις αναφορικά 
με την προσωπική τους κατάσταση, όπως αυτές καθο¬ 
ρίζονται ειδικότερα και κατά περίπτωση αναλόγως της 
διαδικασίας ανάθεσης, του προϋπολογισμού και της 
φύσεως της προς ανάθεση σύμβασης, στην εκάστοτε 
ισχύουσα και εφαρμοστέα ενωσιακή νομοθεσία περί 
δημοσίων συμβάσεων και στην προκήρυξη του συγκε¬ 
κριμένου διαγωνισμού ή στα λοιπά σχετικά με την δια¬ 
δικασία ανάθεσης δεσμευτικά έγγραφα της Εταιρείας. 
Η πλήρωση των προϋποθέσεων αυτών αποδεικνύεται 
με σχετικά προσκομιζόμενα έγγραφα - δικαιολογητικά 
που καθορίζονται ειδικότερα στην εκάστοτε ισχύουσα 
εφαρμοστέα ενωσιακή νομοθεσία περί δημοσίων συμβά¬ 
σεων, τις εκάστοτε εφαρμοστέες εθνικές κανονιστικές 
διατάξεις και την προκήρυξη του συγκεκριμένου διαγω¬ 
νισμού ή τα λοιπά σχετικά με την διαδικασία ανάθεσης 
δεσμευτικά έγγραφα της Εταιρείας. 

2. Οι οικονομικοί φορείς που ενδιαφέρονται να αναλά¬ 
βουν την εκτέλεση ορισμένης σύμβασης έργου, υπηρεσί¬ 
ας ή προμήθειας για λογαριασμό της Εταιρείας μπορεί 
να υποχρεωθούν να αποδείξουν ότι πληρούν ορισμένες 
προϋποθέσεις επαγγελματικής δραστηριότητας και αξι¬ 


οπιστίας, οικονομικής και χρηματοοικονομικής επάρκει¬ 
ας, τεχνικής ή/και επαγγελματικής ικανότητας, σύμφωνα 
με τα ειδικότερα οριζόμενα κατά περίπτωση και ανα¬ 
λόγως της διαδικασίας ανάθεσης, του προϋπολογισμού 
και της φύσεως της προς ανάθεση σύμβασης, στην 
εκάστοτε ισχύουσα εφαρμοστέα ενωσιακή νομοθεσία 
περί δημοσίων συμβάσεων, τις εκάστοτε εφαρμοστέες 
εθνικές κανονιστικές διατάξεις και την προκήρυξη του 
συγκεκριμένου διαγωνισμού ή τα λοιπά σχετικά με την 
διαδικασία ανάθεσης δεσμευτικά έγγραφα της Εταιρεί¬ 
ας. Η πλήρωση των προϋποθέσεων αυτών αποδεικνύεται 
με σχετικά προσκομιζόμενα έγγραφα - δικαιολογητικά 
που καθορίζονται ειδικότερα στην εκάστοτε ισχύουσα 
εφαρμοστέα ενωσιακή νομοθεσία περί δημοσίων συμβά¬ 
σεων, τις εκάστοτε εφαρμοστέες εθνικές κανονιστικές 
διατάξεις και την προκήρυξη του συγκεκριμένου διαγω¬ 
νισμού ή τα λοιπά σχετικά με τη διαδικασία ανάθεσης 
δεσμευτικά έγγραφα της Εταιρείας. 

3. Στην προκήρυξη μπορεί να προβλέπεται η δυνα¬ 
τότητα ανάθεσης τμημάτων της σύμβασης σε τρίτους 
(υπεργολαβία) καθώς και η υποχρέωση των υποψηφίων 
να αποδείξουν: α. την εγγραφή τους σε συγκεκριμένο 
επαγγελματικό ή εμπορικό Μητρώο ή οργανισμό ή/και 
να διαθέτουν έγκριση άσκησης ορισμένης δραστηριότη¬ 
τας, β. συγκεκριμένη οικονομική και χρηματοοικονομική 
επάρκεια και γ. συγκεκριμένη τεχνική ή/και επαγγελ¬ 
ματική ικανότητα, όταν το αντικείμενο της σύμβασης 
απαιτεί την ύπαρξη εμπειρίας του αναδόχου. 

4. Η Εταιρεία δύναται να θέτει, ως προϋπόθεση, τε¬ 
χνικές προδιαγραφές, με τις οποίες καθορίζονται τα 
ελάχιστα απαιτούμενα καθώς και τυχόν πρόσθετα χα¬ 
ρακτηριστικά των προσφερόμενων προϊόντων, υπηρε¬ 
σιών και μελετών. 

5. Τα απαιτούμενα δικαιολογητικά, για την απόδει¬ 
ξη τόσο της συνδρομή των απαιτούμενων-ορισθέντων 
προϋποθέσεων όσο και της μη συνδρομής των λόγων 
αποκλεισμού προσδιορίζονται με την προκήρυξη. 

Άρθρο 22 

Εγγυήσεις 

1. Για την ανάθεση συμβάσεων που εμπίπτουν στο 
πεδίο εφαρμογής του π.δ/τος 60/2007 η Εταιρεία δύ- 
ναται να θέτει ως απαραίτητο για το παραδεκτό της 
συμμετοχής οικονομικών φορέων στις σχετικές δια- 
γωνιστικές διαδικασίες την υποχρέωση προσκόμισης 
εγγυήσεων, τραπεζικών ή άλλης μορφής, όπως εγγύηση 
συμμετοχής, εγγύηση καλής εκτέλεσης, εγγύηση καλής 
λειτουργίας και συντήρησης. Η απαίτηση αυτή πρέπει, 
κατά περίπτωση, να αναφέρεται στην προκήρυξη του 
διαγωνισμού ή στα λοιπά σχετικά με την διαδικασία 
ανάθεσης και εκτέλεσης της σύμβασης δεσμευτικά έγ¬ 
γραφα της Εταιρείας. 

2. Για την ανάθεση συμβάσεων με προϋπολογισμό 
άνω του Α1 οι οικονομικοί φορείς, ως απαραίτητο για 
το παραδεκτό της συμμετοχής, οφείλουν να καταθέ¬ 
τουν εγγύηση συμμετοχής, η οποία εκδίδεται υπέρ του 
συμμετέχοντος για ποσό που αντιστοιχεί σε ποσοστό 
2% επί της συνολικής εκτιμώμενης αξίας της σύμβασης 
ή επί του τμήματος της σύμβασης σε περίπτωση δια¬ 
γωνισμού σε τμήματα, πλέον ΦΠΑ. Ο ανάδοχος στον 
οποίο έγινε η κατακύρωση ή η ανάθεση, υποχρεούται 
να καταθέσει προ ή κατά την υπογραφή της σύμβασης 
εγγύηση καλής εκτέλεσης των όρων της σύμβασης, το 

ύψος της οποίας αντιστοιχεί σε ποσοστό κατ’ ελάχι- 
στον 8% επί του καθαρού συμβατικού τιμήματος, ήτοι 
άνευ του προβλεπόμενου ΦΠΑ. Η εγγύηση συμμετο¬ 
χής του επιλεγόμενου ως αναδόχου καταπίπτει υπέρ 
της Εταιρείας, εφόσον αυτός δεν προσκομίσει τα κατά 
περίπτωση απαιτούμενα δικαιολογητικά κατακύρωσης 
ή δεν προσέλθει εμπρόθεσμα για την υπογραφή της 
σύμβασης. Στην προκήρυξη μπορεί να προβλέπεται ότι, 
στην περίπτωση αυτή, ο επιλεγείς θα βαρύνεται με τη 
διαφορά του τιμήματος, εάν επιλεγεί ο αμέσως επόμε¬ 
νος υποψήφιος στον πίνακα κατάταξης ή με τα έξοδα 
διενέργειας νέου διαγωνισμού, εάν δεν υφίσταται άλλος 
υποψήφιος. 

3. Για την ανάθεση συμβάσεων με προϋπολογισμό 
έως του ορίου Α1 η Εταιρεία δύναται να ζητά εγγυήσεις 
κατά τα ανωτέρω. 

4. Οι εγγυητικές επιστολές των άνω παραγράφων 
είναι συντεταγμένες στα ελληνικά ή συνοδεύονται 
υποχρεωτικά από επίσημη μετάφραση. Εκδίδονται από 
αναγνωρισμένο τραπεζικό ή πιστωτικό ίδρυμα ή άλλο 
νομικό πρόσωπο που λειτουργεί νόμιμα στην Ελλάδα ή 
σε άλλο Κράτος-Μέλος της ΕΕ και του ΕΟΧ ή σε κράτος 
που έχει υπογράψει τη συμφωνία Δημοσίων Συμβάσεων 
(Θ.Ρ.Α.) του Παγκόσμιου Οργανισμού Εμπορίου, ή σε 
τρίτες χώρες που έχουν συνάψει συμφωνίες σύνδεσης 
με την Ε.Ε. και έχει το δικαίωμα έκδοσης εγγυητικών 
επιστολών. 

5. Αναλόγως με τη φύση της προς ανάθεση συμ- 
βάσεως, τον προϋπολογισμό της και την διαδικασία 
ανάθεσης καθορίζονται λεπτομερώς, κατά περίπτωση, 
στην προκήρυξη ή στα λοιπά σχετικά με την διαδικα¬ 
σία ανάθεσης και εκτέλεσης της σύμβασης δεσμευτικά 
έγγραφα της Εταιρείας, όλες οι σχετικές και αναγκαίες 
προϋποθέσεις όπως ενδεικτικά το ύψος, ο χρόνος κα¬ 
τάθεσης και επιστροφής, οι προϋποθέσεις σταδιακής 
αποδέσμευσης και οι λοιποί όροι των εγγυήσεων. 

Αρθρο 23 
Προσφορές 

1. Οι προσφορές είναι δεσμευτικές, υποβάλλονται δε 
στην Εταιρεία μέχρι την ημέρα και ώρα που καθορίζεται 
στην προκήρυξη ή πρόσκληση εκδήλωσης ενδιαφέρο¬ 
ντος και σύμφωνα με τους σχετικούς ειδικότερους εκεί 
όρους. Οι προσφορές καταχωρούνται, κατά την παρα¬ 
λαβή τους, στο γενικό πρωτόκολλο της Εταιρείας ή σε 
ειδικό πρωτόκολλο, όπου σημειώνεται ο οικείος αριθμός 
πρωτοκόλλου, η ημερομηνία και η ώρα καταχώρισης. 

2. Ειδικότερα για συμβάσεις που εμπίπτουν στο πεδίο 
εφαρμογής του π.δ/τος 60/2007, οι ενδιαφερόμενοι υπο¬ 
βάλλουν την προσφορά τους είτε αυτοπροσώπως ή με 
ειδικά προς τούτο εξουσιοδοτημένο εκπρόσωπό τους, 
είτε αποστέλλοντάς την ταχυδρομικά με συστημένη 
επιστολή ή ιδιωτικό ταχυδρομείο (οουπθΓ) στη διεύθυνση 
που αναγράφεται στην προκήρυξη. Στην περίπτωση 
της απλής ταχυδρομικής αποστολής, η Εταιρεία ουδε- 
μία ευθύνη φέρει για τη μη εμπρόθεσμη παραλαβή της 
προσφοράς ή για το περιεχόμενό της. Εκπροθέσμως 
υποβληθείσες προσφορές δεν γίνονται δεκτές. 

3. Οι προσφορές μπορούν να κατατίθενται και με 
ηλεκτρονικό τρόπο, σύμφωνα με τα ισχύοντα και τις 
ειδικότερα οριζόμενες στην Προκήρυξη προϋποθέσεις. 

4. Οι προσφορές υποβάλλονται σε σφραγισμένο φά¬ 
κελο (κυρίως φάκελος προσφοράς) με τα ειδικότερα 


χαρακτηριστικά που αναλυτικά προσδιορίζονται στην 
προκήρυξη ή στην πρόσκληση εκδήλωσης ενδιαφέρο¬ 
ντος. Εντός του κυρίως φακέλου προσφοράς τοποθε¬ 
τούνται, σαφώς κεχωρισμένα, όλα τα απαιτούμενα από 
την προκήρυξη ή τη πρόσκληση κατά το στάδιο υποβο¬ 
λής έγγραφα και δικαιολογητικά, όπως, ενδεικτικά, νο¬ 
μιμοποιητικά έγγραφα, εγγύηση συμμετοχής, δηλώσεις 
ή βεβαιώσεις που αναφέρονται στην προσωπική κατά¬ 
σταση και καταλληλότητα του προσφέροντα. Εντός του 
κυρίως φακέλου προσφοράς τοποθετούνται, σαφώς 
κεχωρισμένα και σε χωριστό σφραγισμένο φάκελο τα 
τεχνικά και ενδεχομένως λοιπά τεχνικού χαρακτήρα 
στοιχεία της προσφοράς (τεχνική προσφορά) και, επί¬ 
σης σαφώς κεχωρισμένα και σε χωριστό σφραγισμέ¬ 
νο φάκελο τα οικονομικά στοιχεία αυτής (οικονομική 
προσφορά). 

5. Η προσφορά απορρίπτεται όταν υπάρχουν διορ¬ 
θώσεις που την καθιστούν ασαφή, κατά την κρίση της 
αρμόδιας επιτροπής. 

6. Προσφορά που ορίζει χρόνο ισχύος μικρότερο του 
προβλεπομένου στην προκήρυξη ή πρόσκληση απορρί¬ 
πτεται ως απαράδεκτη. Η παράταση του χρόνου ισχύος 
των προσφορών είναι δυνατή υπό τις προϋποθέσεις και 
κατά την διαδικασία που προβλέπονται, κατά περίπτω¬ 
ση, από τη προκήρυξη ή πρόσκληση ή άλλα σχετικά 
με τη διαδικασία ανάθεσης δεσμευτικά έγγραφα της 
Εταιρείας. 

7. Μετάθεση ή αναβολή της ημερομηνίας υποβολής 
των προσφορών είναι δυνατή κατόπιν αιτιολογημένες 
απόφασης του αρμοδίου οργάνου της Εταιρείας. 

8. Εναλλακτικές προσφορές ή αντιπροσφορές, εφόσον 
δεν ορίζεται διαφορετικά, δεν γίνονται δεκτές. 

Άρθρο 24 

Διενέργεια διαγωνιστικών διαδικασιών 

1. Η παραλαβή και αποσφράγιση των προσφορών ή 
των αιτήσεων συμμετοχής, ο έλεγχος του εμπροθέ¬ 
σμου ή μη αυτών, ο έλεγχος των δικαιολογητικών και 
εν γένει της πληρότητάς τους και της συμμόρφωσής 
τους με τις απαιτήσεις των εφαρμοστέων κανονιστικών 
διατάξεων και της προκήρυξης ή πρόσκλησης ή των άλ¬ 
λων σχετικών με την διαδικασία ανάθεσης δεσμευτικών 
εγγράφων της Εταιρείας, καθώς και η αξιολόγηση των 
προσφορών γίνονται από την αρμόδια Επιτροπή ή τις 
αρμόδιες Επιτροπές της Εταιρείας. 

2. Ειδικότερα, για συμβάσεις που εμπίπτουν στο πεδίο 
εφαρμογής του π.δ/τος 60/2007 ή του π.δ/τος 59/2007, 
ισχύουν τα ακόλουθα: 

α. Η παραλαβή και αποσφράγιση των προσφορών γί¬ 
νεται από την αρμόδια Επιτροπή, στον τόπο και κατά 
την ημερομηνία και ώρα που έχει οριστεί από την προ¬ 
κήρυξη ή πρόσκληση, δημόσια στην περίπτωση του 
ανοικτού διαγωνισμού ή παρουσία των υποψηφίων που 
υπέβαλαν προσφορά ή των νομίμως εξουσιοδοτημένων 
αντιπροσώπων τους μετά από σχετική πρόσκληση στην 
περίπτωση του κλειστού διαγωνισμού. 

β. Ο διαγωνισμός διενεργείται σε στάδια, έτσι ώστε 
να διασφαλίζεται η διαφάνεια, η ίση μεταχείριση των 
διαγωνιζομένων και η ύπαρξη διακριτών σταδίων πα¬ 
ραλαβής, αποσφράγισης, ελέγχου και αξιολόγησης των 
εγγράφων, δικαιολογητικών, δηλώσεων ή βεβαιώσεων 
που αναφέρονται στην προσωπική κατάσταση, επαγγελ¬ 
ματική δραστηριότητα, καταλληλότητα (οικονομική και 

χρηματοοικονομική επάρκεια, τεχνική ή/και επαγγελμα¬ 
τική ικανότητα) των συμμετεχόντων, των τεχνικών στοι¬ 
χείων της προσφοράς τους (τεχνική προσφορά) και των 
οικονομικών στοιχείων αυτής (οικονομική προσφορά). 

γ. Η Επιτροπή παραλαμβάνει τις προσφορές, απο¬ 
σφραγίζει τους κυρίως φακέλους προσφοράς, τους 
φακέλους δικαιολογητικών, ελέγχει την πληρότητα και 
νομιμότητα των κεχωρισμένα υποβληθέντων εγγράφων 
- δικαιολογητικών, δηλώσεων ή βεβαιώσεων και μονο- 
γράφει και σφραγίζει αυτά, ή προβαίνει σε διάτρηση 
αυτών με ειδική διατρητική μηχανή της Εταιρείας ή και 
με χρήση κάθε κατάλληλου μηχανικού μέσου. 

δ. Η Επιτροπή ελέγχει τα δικαιολογητικά και συντάσ¬ 
σει το σχετικό πρακτικό. Αναλόγως στην περίπτωση της 
κλειστής διαδικασίας, η αρμόδια Επιτροπή αξιολογεί 
τις αιτήσεις συμμετοχής, συντάσσει σχετικό πρακτικό 
και εισηγείται για τους διαγωνιζόμενους, οι οποίοι θα 
κληθούν να υποβάλουν προσφορά. Στη συνέχεια το αρ¬ 
μόδιο Όργανο εκδίδει την οικεία απόφαση. 

ε. Μετά την ανωτέρω διαδικασία η Επιτροπή απο¬ 
σφραγίζει τους φακέλους τεχνικής προσφοράς, μονο- 
γράφει και σφραγίζει το περιεχόμενο αυτών ή προβαίνει 
σε διάτρηση αυτών με ειδική διατρητική μηχανή της 
Εταιρείας ή και με χρήση κάθε κατάλληλου μηχανικού 
μέσου. Η Επιτροπή αξιολογεί τις τεχνικές προσφορές, 
συντάσσει το σχετικό πρακτικό και εισηγείται σχετικώς 
στο αρμόδιο Όργανο της Εταιρείας. Στη συνέχεια το 
αρμόδιο Όργανο εκδίδει την οικεία απόφαση. 

στ. Οι φάκελοι των οικονομικών προσφορών φυλάσ¬ 
σονται σφραγισμένοι μέχρι την ανακοίνωση των απο¬ 
τελεσμάτων της τεχνικής αξιολόγησης από την Επιτρο¬ 
πή, στην περίπτωση ανάθεσης σύμβασης με βάση την 
πλέον συμφέρουσα από οικονομική άποψη προσφορά, 
και αποσφραγίζονται σε επόμενη φάση ή/και συνεδρί¬ 
αση της Επιτροπής μόνον εκείνοι που αντιστοιχούν σε 
προσφορές που κρίθηκαν αποδεκτές με απόφαση του 
αρμοδίου Οργάνου, η οποία γνωστοποιείται στους δι- 
αγωνιζομένους. 

ζ. Οι φάκελοι οικονομικής προσφοράς όσων συμμε¬ 
τεχόντων απορρίφθηκαν επιστρέφονται σφραγισμένοι 
σε αυτούς. Κατά την αποσφράγιση του φακέλου της 
οικονομικής προσφοράς, μονογράφονται και σφραγί¬ 
ζονται από την ανωτέρω Επιτροπή όλα τα πρωτότυπα 
στοιχεία του κατά φύλλο ή γίνεται διάτρηση αυτών με 
ειδική διατρητική μηχανή της Εταιρείας ή και με χρήση 
κάθε κατάλληλου μηχανικού μέσου. Η Επιτροπή αξιολο¬ 
γεί τις οικονομικές προσφορές, συντάσσει το σχετικό 
πρακτικό και εισηγείται σχετικώς στο αρμόδιο Όργανο 
της Εταιρείας. Στη συνέχεια το αρμόδιο Όργανο εκδίδει 
την οικεία απόφαση. 

η. Μετά την αξιολόγηση των προσφορών και την ανά¬ 
δειξη αυτού στον οποίο πρόκειται να γίνει η κατακύ- 
ρωση, η Εταιρεία καλεί τον Υποψήφιο Ανάδοχο εντός 
προθεσμίας δεκαπέντε (15) ημερών από την κοινοποίηση 
σχετικής έγγραφης ειδοποίησης σ' αυτόν με βεβαίωση 
παραλαβής, προκειμένου να υποβάλει σε σφραγισμένο 
φάκελο τα δικαιολογητικά κατακύρωσης. Εν συνεχεία 
η Επιτροπή ελέγχει τα απαραίτητα έγγραφα, δικαιολο- 
γητικά ή βεβαιώσεις για να διαπιστώσει αν συντρέχει 
στο πρόσωπο αυτού η δυνατότητα υπογραφής σχετικής 
σύμβασης και αν ο έλεγχος αυτός αποβεί αλυσιτελής 
προτείνει στο αρμόδιο Όργανο της Εταιρείας την κα- 
τακύρωση του διαγωνισμού στον επόμενο, κατά σειρά 


αξιολόγησης, συμμετέχοντα. Η Επιτροπή διαβιβάζει το 
πρακτικό της στο αρμόδιο Όργανο της Εταιρείας το 
οποίο αποφαίνεται σχετικά, και με μέριμνά του γνω¬ 
στοποιείται στους διαγωνιζομένους το αποτέλεσμα του 
διαγωνισμού. 

θ. Όταν σε οποιοδήποτε από τα ανωτέρω στάδια 
απαιτείται η προσκόμιση υπεύθυνης δήλωσης, για το 
παραδεκτό της υποβολής αυτής, δεν απαιτείται θεώ¬ 
ρηση του γνησίου της υπογραφής από δημόσια αρχή 
ή από ΚΕΠ. 

ι. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση της αρμόδιας για 
την αξιολόγηση των αποτελεσμάτων του διαγωνισμού 
Επιτροπής. 

ια. Αποκλίσεις από τους όρους της προκήρυξης ή 
των λοιπών σχετικών με την διαδικασία ανάθεσης δε¬ 
σμευτικών εγγράφων της Εταιρείας ή από σημεία των 
τεχνικών προδιαγραφών που έχουν χαρακτηρισθεί στη 
προκήρυξη ή πρόσκληση ως απαράβατοι όροι συνεπά¬ 
γονται την απόρριψη των προσφορών. 

ιβ. Η διαδικασία διενέργειας του κάθε διαγωνισμού ή 
διαδικασίας ανάθεσης δύναται να εξειδικεύεται περαι¬ 
τέρω στην προκήρυξη ή στα άλλα σχετικά με την δια¬ 
δικασία ανάθεσης δεσμευτικά έγγραφα της Εταιρείας. 

ιγ. Η προκήρυξη δύναται να ορίζει ότι η αποσφράγιση 
του ενιαίου φακέλου των προσφορών, του φακέλου των 
δικαιολογητικών και του φακέλου της τεχνικής προ¬ 
σφοράς γίνεται ταυτόχρονα. Στην περίπτωση αυτή η 
Επιτροπή εισηγείται σχετικώς στο αρμόδιο Όργανο της 
Εταιρείας για την αποσφράγιση των οικονομικών προ¬ 
σφορών, ενώ δε τα ανωτέρω στάδια προσαρμόζονται 
αναλόγως. 

ιδ. Η προκήρυξη δύναται να ορίζει ότι, όπου κριτή¬ 
ριο ανάθεσης είναι αυτό της πλέον συμφέρουσας από 
οικονομική άποψη προσφοράς, για τα αποτελέσματα 
του σταδίου του ελέγχου των δικαιολογητικών συμμε¬ 
τοχής και του σταδίου της αξιολόγησης της τεχνικής 
προσφοράς μπορεί να εκδίδεται μια και μόνο πράξη 
από το αρμόδιο Όργανο. Η προκήρυξη δύναται να ορί¬ 
ζει ότι, όπου κριτήριο ανάθεσης είναι αυτό της πλέον 
συμφέρουσας από οικονομική άποψη προσφοράς ή της 
χαμηλότερης τιμής, για τα αποτελέσματα του σταδίου 
της αξιολόγησης της οικονομικής προσφοράς και του 
σταδίου του ελέγχου των δικαιολογητικών κατακύρω¬ 
σης του προσωρινού αναδόχου μπορεί να εκδίδεται μια 
και μόνο πράξη από το αρμόδιο όργανο. 

ιε. Όταν κριτήριο ανάθεσης είναι αυτό της χαμηλό¬ 
τερης τιμής μπορεί να προβλέπεται στην προκήρυξη 
ότι μετά την αποσφράγιση του κυρίως φακέλου της 
Προσφοράς μπορεί να ανοίγεται πρώτα ο Φάκελος 
της Οικονομικής Προσφοράς. Σε αυτή την περίπτωση 
η αρμόδια Επιτροπή καταρτίζει την κατάσταση των 
μειοδοτών κατά φθίνουσα σειρά, με πρώτο στη σειρά 
το μειοδότη που προσέφερε την αποδεκτά χαμηλότερη 
τιμή (προσωρινός μειοδότης). Οι φάκελοι των δικαιολο- 
γητικών ή λοιποί φάκελοι δεν αποσφραγίζονται έως την 
ανάδειξη του προσωρινού μειοδότη. Στη συνέχεια απο¬ 
σφραγίζεται μόνο ο φάκελος του προσωρινού μειοδότη 
καθώς και οι τυχόν λοιποί φάκελοι αυτού και, εφόσον, 
αυτοί κριθούν ότι ανταποκρίνονται στους όρους της 
προκήρυξης, ο προσωρινός μειοδότης ανακηρύσσεται 
προσωρινός ανάδοχος, τηρουμένων κατά τα λοιπά των 

διατάξεων του Κανονισμού. Εάν ο φάκελος των δικαιο- 
λογητικών ή οι λοιποί φάκελοι του προσωρινού μειοδότη 
βρεθούν ελλιπείς ή διαπιστωθεί ότι δεν ανταποκρίνο- 
νται στους όρους της προκήρυξης, αποσφραγίζονται 
και ελέγχονται οι φάκελοι του επόμενου κατά φθίνουσα 
σειρά μειοδότη και ακολουθείται η ως άνω διαδικασία 
έως ότου η Επιτροπή καταλήξει στον προτεινόμενο από 
αυτή προσωρινό ανάδοχο. Η Επιτροπή διαβιβάζει τα 
πρακτικά στο αρμόδιο Όργανο της Εταιρείας, το οποίο 
και αποφαίνεται σχετικώς. 

3. Η διενέργεια των διαγωνιστικών διαδικασιών για 
την ανάθεση συμβάσεων που δεν εμπίπτουν στο πεδίο 
εφαρμογής του π.δ/τος 60/2007 ή του π.δ/τος 59/2007 
δύναται να γίνεται κατ’ αναλογία των ανωτέρω διατά¬ 
ξεων και θα προβλέπεται ειδικώς στις οικεία τεύχη του 
διαγωνισμού. 

Άρθρο 25 

Κριτήρια ανάθεσης 

1. Τα κριτήρια, με βάση τα οποία η Εταιρεία αναθέτει 
τις συμβάσεις έργων, προμηθειών και παροχής υπη¬ 
ρεσιών είναι κατά περίπτωση (α) είτε αποκλειστικά η 
χαμηλότερη τιμή, (β) είτε η πλέον συμφέρουσα από 
οικονομική άποψη προσφορά. 

2. Το αρμόδιο Όργανο της Εταιρείας καθορίζει σε 
κάθε περίπτωση το κριτήριο ανάθεσης της δημοπρα- 
τούμενης σύμβασης στην προκήρυξη ή, κατά περίπτωση 
διαδικασίας, στα άλλα σχετικά με την διαδικασία ανά¬ 
θεσης δεσμευτικά έγγραφα της Εταιρείας. 

3. Όταν κριτήριο ανάθεσης είναι η πλέον συμφέρουσα 
από οικονομική άποψη προσφορά, καθορίζονται στην 
προκήρυξη ή στα λοιπά σχετικά με την διαδικασία ανά¬ 
θεσης δεσμευτικά έγγραφα της Εταιρείας, τα επί μέ¬ 
ρους κριτήρια αξιολόγησης των τεχνικών προσφορών 
και προσδιορίζεται η σχετική στάθμιση που προσδίδεται 
σε κάθε κριτήριο ή υποκριτήριο από αυτά για την ανά¬ 
δειξη της πλέον συμφέρουσας από οικονομική άποψη 
προσφοράς. 

4. Στην προκήρυξη ή στα άλλα κατά περίπτωση σχε¬ 
τικά με τη διαδικασία ανάθεσης δεσμευτικά έγγραφα 
της Εταιρείας καθορίζεται, επίσης, η σχέση τεχνικής 
και οικονομικής προσφοράς, έτσι ώστε να συνάγεται η 
πλέον συμφέρουσα από τεχνικής και οικονομικής άπο¬ 
ψης προσφορά. 

5. Στην προκήρυξη ή στα άλλα σχετικά με την δια¬ 
δικασία ανάθεσης δεσμευτικά έγγραφα της Εταιρείας 
δύναται να εξειδικεύεται περαιτέρω η κατά περίπτωση 
ακολουθούμενη διαδικασία αξιολόγησης των προσφο¬ 
ρών. 

Άρθρο 26 

Ασυνήθιστα χαμηλές προσφορές 

Εάν, για δεδομένη σύμβαση, οι προσφορές φαίνονται 
ασυνήθιστα χαμηλές σε σχέση με το αντικείμενό της, η 
Εταιρεία, πριν να απορρίψει τις προσφορές αυτές, ζητεί 
γραπτώς διευκρινίσεις για τη σύνθεση της προσφοράς, 
σύμφωνα με τις ισχύουσες και εφαρμοστέες διατάξεις 
της ενωσιακής νομοθεσίας. 

Άρθρο 27 

Ενστάσεις - Προσφυγές 

1. Κατά της προκήρυξης ή των λοιπών αντίστοιχων 
δεσμευτικών εγγράφων της διαγωνιστικής διαδικασίας, 
της συμμετοχής οικονομικού φορέα σε αυτήν και της 


διενέργειάς της, έως και την κατακυρωτική απόφαση, 
επιτρέπεται η υποβολή ένστασης για λόγους νομιμό¬ 
τητας και ουσίας. 

2. Οι ανωτέρω ενστάσεις υποβάλλονται εγγράφως, 
στην έδρα της Εταιρείας, στο αρμόδιο για την εξέταση 
των ενστάσεων όργανο. 

3. Οι ενστάσεις ασκούνται ως εξής: α) κατά της προ¬ 
κήρυξης ή της πρόσκλησης εκδήλωσης ενδιαφέροντος, 
εντός επτά (7) ημερολογιακών ημερών, πριν από την κα¬ 
ταληκτική ημερομηνία υποβολής προσφορών και β) κατά 
πράξεων ή παραλείψεων οργάνων της εταιρείας, εντός 
πέντε (5) από την κοινοποίηση της πράξης ή τη συντέ¬ 
λεση της παράλειψης. Με μέριμνα του ενιστάμενου, η 
ένσταση κοινοποιείται, με ποινή απαραδέκτου, εντός 
δύο (2) ημερών από την υποβολή της, στους λοιπούς 
συμμετέχοντες που θίγονται από την τυχόν μερική ή 
ολική παραδοχή της και το σχετικό αποδεικτικό επίδο¬ 
σης κοινοποιείται από τον ενιστάμενο στην Εταιρεία. Σε 
περίπτωση κλειστής διαδικασίας, η ένσταση κατά της 
πρόσκλησης ασκείται μόνο από όσους προσκλήθηκαν 
να υποβάλουν προσφορά. 

4. Επί της ένστασης αποφαίνεται το αρμόδιο Όργανο 
της Εταιρείας κατόπιν εισήγησης της αρμόδιας Επι¬ 
τροπής εντός προθεσμίας δέκα (10) ημερών από την 
υποβολή τους. Σε περίπτωση μη έκδοσης απόφασης 
εντός της ανωτέρω προθεσμίας, τεκμαίρεται σιωπηρώς 
η απόρριψη της ένστασης. 

5. Ειδικότερα διαδικαστικά ή ουσιαστικά θέματα ανα¬ 
φορικά με την άσκηση των ενστάσεων αυτών αναλύο¬ 
νται περαιτέρω και καθορίζονται στην προκήρυξη ή στα 
λοιπά σχετικά με την διαδικασία ανάθεσης δεσμευτικά 
έγγραφα της Εταιρείας, σε συνάρτηση και με την επιλε- 
γείσα διαδικασία ανάθεσης και τη φύση και αντικείμενο 
της προς ανάθεση σύμβασης. 

6. Στις περιπτώσεις που συντρέχουν οι σχετικές προ¬ 
ϋποθέσεις και οι σχετικές προς ανάθεση συμβάσεις 
εμπίπτουν στο πεδίο εφαρμογής του Ν. 3886/2010 «Δικα¬ 
στική προστασία κατά τη σύναψη δημόσιων συμβάσεων» 
(ΦΕΚ 173/Α730.09.2010), δε χωρεί η υποβολή ένστασης 
κατά τις διατάξεις του παρόντος, αλλά εφαρμόζονται 
οι διατάξεις του ανωτέρω νόμου περί άσκησης προ¬ 
σφυγών και παροχής εν γένει δικαστικής προστασίας. 
Οι προϋποθέσεις και όροι υποβολής της προδικαστικής 
προσφυγής ή/και της προβλεπόμενης αίτησης ασφαλι¬ 
στικών μέτρων διέπονται από την εκάστοτε ισχύουσα 
και εφαρμοζόμενη οικεία νομοθεσία. 

Άρθρο 28 

Αποτελέσματα διαγωνισμού 

1. Το αρμόδιο όργανο της Εταιρείας μπορεί, με σχετική 
αιτιολογημένη του απόφαση, ενδεικτικά να αποφασίσει 
την κατακύρωση ή ανάθεση του συνολικού αντικειμένου 
της σύμβασης ή μεγαλύτερου ή μικρότερου μέρους αυ¬ 
τού κατά ποσοστό που ορίζεται στην προκήρυξη ή άλλα, 
κατά περίπτωση, σχετικά με την ανάθεση δεσμευτικά 
έγγραφα, την ματαίωση ή επανάληψη της διαγωνιστικής 
ή άλλης διαδικασίας ανάθεσης σε κάθε στάδιο αυτής, 
σύμφωνα με τα αναλυτικά οριζόμενα στην προκήρυξη ή 
στα άλλα, κατά περίπτωση, σχετικά με την διαδικασία 
ανάθεσης δεσμευτικά έγγραφα της Εταιρείας, χωρίς εξ 
αυτού του λόγου να γεννάται ουδεμία αξίωση αποζημί¬ 
ωσης των συμμετεχόντων στις διαδικασίες ανάθεσης. 

2. Μετά το πέρας της διαδικασίας αξιολόγησης των 
προσφορών και κατόπιν σχετικής εισήγησης της αρμό- 

δίας Επιτροπής, το αρμόδιο όργανο της Εταιρείας ανα- 
κηρύσσει τον προσωρινό ανάδοχο. Κατόπιν του ελέγχου 
των δικαιολογητικών κατακύρωσης αποστέλλεται στον 
ανάδοχο, στον οποίο κατακυρώνεται ο διαγωνισμός και 
ανατίθεται η υλοποίηση του αντικειμένου της σύμβασης, 
σχετική ανακοίνωση, στην οποία αναφέρεται η ημε¬ 
ρομηνία υπογραφής της σύμβασης, σύμφωνα με τους 
σχετικούς όρους της προκήρυξης ή άλλων σχετικών με 
την διαδικασία ανάθεσης δεσμευτικών εγγράφων της 
Εταιρείας. Ο ανάδοχος υποχρεούται να προσέλθει εντός 
της προθεσμίας αυτής προς υπογραφή της συμβάσεως, 
η οποία δεν μπορεί να είναι μικρότερη των δέκα ημερών. 

3. Σε αντίθετη περίπτωση και εκτός άλλων σχετικών 
ενδεχόμενων επιπτώσεων, δύναται, με απόφαση του 
αρμοδίου Οργάνου της Εταιρείας, να καταπέσει υπέρ 
αυτής η τυχόν προσκομισθείσα εγγυητική επιστολή 
συμμετοχής του. 

4. Για τις συμβάσεις που εμπίπτουν στο πεδίο εφαρ¬ 
μογής του π.δ/τος 60/2007 τα στοιχεία της ανάθεσης 
δημοσιεύονται στην ΕΕΕΕ σύμφωνα με τις οικείες ειδι¬ 
κότερες διατάξεις. 

Άρθρο 29 
Σύναψη σύμβασης 

1. Σε κάθε περίπτωση ανάθεσης σύμβασης που εμπί¬ 
πτουν στις διατάξεις του παρόντος υπογράφεται σχε¬ 
τική έγγραφη συμφωνία μεταξύ του αρμοδίου Οργάνου 
της Εταιρείας και του αναδόχου. 

2. Η σύμβαση καταρτίζεται με βάση τους όρους της 
προκήρυξης ή/και των λοιπών σχετικών με την διαδι¬ 
κασία ανάθεσης και σύναψης της σύμβασης δεσμευτι¬ 
κών εγγράφων της Εταιρείας και την προσφορά του 
αναδόχου, στην ελληνική γλώσσα και δεν μπορεί να 
περιέχει όρους αντίθετους προς το περιεχόμενο της 
προκήρυξης του συγκεκριμένου διαγωνισμού ή προς τα 
λοιπά σχετικά με την διαδικασία ανάθεσης και εκτέλε¬ 
σης της σύμβασης δεσμευτικά έγγραφα της Εταιρείας. 

3. Για την υπογραφή της σύμβασης απαιτούνται, εκτός 
των άλλων ενδεχόμενων κατά περίπτωση αναθέσεως 
απαιτουμένων εγγράφων, πλήρη νομιμοποιητικά έγ¬ 
γραφα του αναδόχου και των πληρεξουσίων του προς 
υπογραφή της σύμβασης. 

4. Η σύμβαση περιλαμβάνει τουλάχιστον τον τόπο και 
το χρόνο υπογραφής της, τα συμβαλλόμενα μέρη, σαφή 
περιγραφή του ανατεθέντος έργου, υπηρεσίας ή προμή¬ 
θειας και τους όρους εκτέλεσής του, τις υποχρεώσεις 
των συμβαλλόμενων μερών, την τιμή, τις ενδεχομένως 
προβλεπόμενες εγγυήσεις (προκαταβολής, καλής εκτέ¬ 
λεσης κλπ.), τον τρόπο και το χρόνο επιστροφής τους, 
τον τρόπο πληρωμής, την οργάνωση και στελέχωση 
του αναδόχου για την υλοποίηση του αντικειμένου της 
σύμβασης, πιθανά τα σχετικά με την εγγύηση καλής 
λειτουργίας, τον τρόπο και το χρόνο παραλαβής των 
παραδοτέων, το αρμόδιο όργανο για την παραλαβή 
του συμβατικού αντικειμένου, την τεχνική βοήθεια και 
εξυπηρέτηση μετά την παράδοση, τους όρους της τυχόν 
αναθεώρησης τιμών, τις ενδεχόμενες ποινικές ρήτρες 
και τον τρόπο επίλυσης τυχόν διαφορών. 

Άρθρο 30 

Υποχρεώσεις αναδόχου 

1. Ο ανάδοχος τεκμαίρεται, κατά την υπογραφή της 
σύμβασης, ότι έχει λάβει πλήρη γνώση του συνόλου των 


όρων και προϋποθέσεων του διαγωνισμού, των συνθη¬ 
κών εκτέλεσης της σύμβασης και των τυχόν κινδύνων 
και ότι αναλαμβάνει την εκτέλεσή της, θεωρώντας τη 
συμβατική αμοιβή εύλογη και επαρκή. Τυχόν παράλειψη 
ενημέρωσής του δεν απαλλάσσει αυτόν από την ευθύνη 
και τις συμβατικές του υποχρεώσεις. Ο ανάδοχος ευθύ- 
νεται έναντι της Εταιρείας για την έγκαιρη, προσήκουσα 
και άρτια εκτέλεση της σύμβασης, κατά τους κανόνες 
της επιστήμης, της τέχνης και τους όρους της σύμβα¬ 
σης. Ο ανάδοχος απαλλάσσεται της ευθύνης του μόνο 
για λόγους ανωτέρας βίας και εφόσον γνωστοποιήσει 
εγγράφως και χωρίς καθυστέρηση στην Εταιρεία τα 
περιστατικά που συνιστούν ανωτέρα βία, προσκομίζο¬ 
ντας τα απαραίτητα αποδεικτικά στοιχεία. 

2. Κατά την εκτέλεση συμβάσεων προμήθειας προϊό¬ 
ντων και μέχρι την οριστική παραλαβή τους, ο ανάδοχος 
φέρει τον κίνδυνο από κάθε ζημία, βλάβη ή αλλοίωσή 
τους, εκτός αν ορίζεται διαφορετικά στη σύμβαση. 

Άρθρο 31 

Έκπτωση αναδόχου 

3. Στην περίπτωση που ο ανάδοχος δεν εκπληρώνει 
εγκαίρως ή προσηκόντως τις συμβατικές του υποχρε¬ 
ώσεις, μπορεί να κηρύσσεται έκπτωτος με απόφαση 
του Διοικητικού Συμβουλίου (Δ.Σ.) της Εταιρείας. Πριν 
την κήρυξη της έκπτωσης, αποστέλλεται στον ανάδοχο 
ειδική πρόσκληση στην οποία περιγράφεται η παρά¬ 
βαση των όρων και ορίζεται εύλογη προθεσμία ικανο¬ 
ποίησης των αξιώσεων της Εταιρείας. Εφόσον αυτός 
δεν συμμορφωθεί, εντός της τασσόμενης προθεσμίας, 
υποβάλλεται, για την έκπτωσή του, αιτιολογημένη ει¬ 
σήγηση από την αρμόδια Διεύθυνση. Η έκπτωση καθί¬ 
σταται οριστική εφόσον δεν ασκηθεί ένσταση προς το 
Διοικητικό Συμβούλιο, εντός 5 ημερολογιακών ημερών, 
από την κοινοποίηση της απόφασης στον ανάδοχο ή 
εφόσον αυτή απορριφθεί. 

4. Στην περίπτωση που ο ανάδοχος δεν προσέλθει 
αναιτιολόγητα εντός της ταχθείσας ημερομηνίας να 
υπογράψει την αναγκαία σύμβαση, κηρύσσεται έκπτω¬ 
τος με απόφαση του Διοικητικού Συμβουλίου, ύστερα 
από γνωμοδότηση του αρμόδιου Οργάνου για τη διε¬ 
νέργεια του διαγωνισμού. Στη συνέχεια προσκαλείται 
ο επόμενος κατά σειρά κατάταξης. 

5. Στον ανάδοχο που κηρύσσεται έκπτωτος επιβάλ¬ 
λονται, με απόφαση της Εταιρείας, κυρώσεις οι οποίες 
καθορίζονται στην απόφαση αυτή. 

Άρθρο 32 
Εμπιστευτικότητα 

1. Εφόσον με την προσφορά υποβάλλονται στοιχεία 
και πληροφορίες που σχετίζονται με το τεχνικό ή εμπο¬ 
ρικό απόρρητο του υποψηφίου ή μέλους του, η περαι¬ 
τέρω γνωστοποίηση των οποίων, θα έθιγε τα έννομα 
συμφέροντά του, ο υποψήφιος οφείλει να σημειώνει επ' 
αυτών την ένδειξη «πληροφορίες εμπιστευτικού χαρα¬ 
κτήρα» και να ενημερώνει το αρμόδιο όργανο της Εται¬ 
ρείας. Σε αντίθετη περίπτωση, οι συνυποψήφιοι δύναται 
να λαμβάνουν γνώση αυτών. Η έννοια της πληροφορίας 
εμπιστευτικού χαρακτήρα αφορά μόνο στην προστασία 
του απορρήτου που καλύπτει ειδικά τα ανωτέρω ζητή¬ 
ματα του υποψηφίου, που αναφέρονται στην προσφορά 
του και δεν αφορά το σύνολο της τεχνικής πρότασης 
ή των σχεδίων που τη συνοδεύουν. 

2. Η Εταιρεία δεσμεύεται να τηρεί εμπιστευτικά, για 2 
έτη, τα στοιχεία που τίθενται, κατά τα ανωτέρω, στην 
διάθεσή της. 

3. Η εμπιστευτικότητα αίρεται κατόπιν συμφωνίας και 
αυτοδίκαια, σε περίπτωση εκκρεμούς ένστασης, δίκης ή 
διαιτησίας, στο απολύτως αναγκαίο μέτρο και αποκλειστι¬ 
κά προς χρήση των μερών, νομικών παραστατών και δικα- 
στών/διαιτητών. Σε κάθε περίπτωση, η εμπιστευτικότητα 
δεν δεσμεύει την Εταιρεία έναντι των αρμοδίων αρχών 
της Ελληνικής Δημοκρατίας και της Ευρωπαϊκής Ένωσης. 

ΚΕΦΑΛΑΙΟ V 
ΤΕΛΙΚΕΣ ΔΙΑΤΑΞΕΙΣ 

Αρθρο 33 
Επίλυση διαφορών 

1. Για κάθε διαφωνία ή διαφορά σχετική με την ανάθε¬ 
ση, εκτέλεση και ερμηνεία σύμβασης μεταξύ Εταιρείας 
και αναδοχών, αυτοί θα καταβάλλουν κάθε δυνατή προ¬ 
σπάθεια για εξώδικη επίλυσή της. Εφόσον δεν καταστεί 
δυνατή η εξώδικη διευθέτηση της διαφωνίας ή διαφοράς 
αυτή θα επιλύεται δικαστικά. Εφαρμοστέο είναι το ελ¬ 
ληνικό ουσιαστικό και δικονομικό δίκαιο, αποκλειστικά 
δε αρμόδια για την επίλυση κάθε διαφοράς είναι τα 
καθ’ ύλην αρμόδια δικαστήρια της έδρας της Εταιρείας, 
εκτός εάν συντρέχει ειδική δικαιοδοσία ή εάν ρητά έχει 
ορισθεί ή συμφωνηθεί διαφορετικά στην προκήρυξη ή 
την καταρτισθείσα σύμβαση. 

2. Οι διαφωνίες ή διαφορές μπορούν να επιλύονται και 
με διαιτησία, εφόσον αυτό προβλέπεται στην προκήρυξη 
και στην αντίστοιχη σύμβαση ανάθεσης. 


Άρθρο 34 

Έκδοση,Έγκριση και τροποποίηση του Κανονισμού 

1. Ο Κανονισμός Ανάθεσης Συμβάσεων καταρτίζεται 
με την απόλυτη πλειοψηφία των μελών του Διοικητικού 
Συμβουλίου (Δ.Σ.) της Εταιρείας, εγκρίνεται από τον 
Υπουργό Ανάπτυξης και Ανταγωνιστικότητας κατόπιν 
έκδοσης απόφασης παροχής σύμφωνης γνώμης από 
την Ενιαία Ανεξάρτητη Αρχή Δημοσίων Συμβάσεων και 
τροποποιείται, μόνο εγγράφως, αιτιολογημένα με τον 
ίδιο τρόπο. 

2. Ο παρών Κανονισμός Ανάθεσης Συμβάσεων καταρ¬ 
τίστηκε με την Αρ. 8/21.2.2014 απόφαση του Διοικητικού 
Συμβουλίου (Δ.Σ.) της Εταιρείας και τροποποιήθηκε με 
την Αρ. 10/14.5.2014 απόφαση του ίδιου οργάνου και 
τίθεται σε ισχύ με σχετική απόφαση από τον Υπουργό 
Ανάπτυξης και Ανταγωνιστικότητας, κατόπιν της υπ’ 
αριθμ. 7/2014 απόφασης της Ενιαίας Ανεξάρτητης Αρχής 
Δημοσίων Συμβάσεων. 

Αρθρο δεύτερο 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 10 Ιουλίου 2014 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 

